Návrh záverečného účtu kapitoly 22 - Ministerstvo práce, sociálnych vecí a rodiny SR za rok 2008  bol vypracovaný v súlade so Smernicou Ministerstva financií SR z 13. januára 2009 č. MF/8208/2009-311 na vypracovanie záverečných účtov kapitol štátneho rozpočtu, štátnych fondov a na vypracovanie návrhu záverečného účtu verejnej správy SR.

1. Správa o hospodárení kapitoly

1.1.  Súhrnná charakteristika kapitoly a jej hospodárenia v roku 2008

1.1.1. Charakteristika činnosti kapitoly

Ministerstvo práce, sociálnych vecí a rodiny SR je ústredným orgánom štátnej správy pre

a) pracovnoprávne vzťahy, právne vzťahy pri vykonávaní štátnej služby a pri výkone práce vo verejnom záujme a právne vzťahy volených funkcionárov orgánov územnej samosprávy,
b) bezpečnosť a ochranu zdravia pri práci,
c) inšpekciu práce,
d) stratégiu zamestnanosti, koordináciu jej tvorby a realizácie a politiku trhu práce,
e) sociálne poistenie, starobné dôchodkové sporenie a doplnkové dôchodkové poistenie,
f) štátne sociálne dávky, sociálnu pomoc a pomoc v hmotnej núdzi, 
g) sociálnoprávnu ochranu detí a koordináciu štátnej rodinnej politiky.

MPSVR SR zabezpečuje výkon štátneho dozoru nad vykonávaním sociálneho poistenia a nad poskytovaním sociálnych služieb.

Predložený návrh záverečného účtu kapitoly obsahuje hodnotenie výsledkov rozpočtového hospodárenia MPSVR SR, rozpočtových a príspevkových organizácií v jeho pôsobnosti a vnútornej organizačnej jednotky ministerstva Odboru platobnej jednotky ESF za rok 2008. 

V kapitole boli rozpočtované príjmy a výdavky pre 

rozpočtové organizácie

- Inštitút pre pracovnú rehabilitáciu občanov so zdravotným postihnutím (IPR),          
- Rehabilitačné stredisko pre zrakovo postihnutých (RSZP),
- Centrum pre medzinárodnoprávnu  ochranu  detí  a mládeže  (CMPODM),
- Fond sociálneho rozvoja (FSR),
- Sociálna implementačná agentúra (SIA),
- Národný inšpektorát práce (NIP) a 8 inšpektorátov práce (IP),
- Ústredie práce, sociálnych vecí a rodiny (ÚPSVR) a 46 úradov práce, sociálnych vecí a 
   rodiny, z ktorých 8 má zriaďovateľskú pôsobnosť pre 77 detských domovov (DeD),   
- Ministerstvo práce, sociálnych vecí a rodiny SR (MPSVR SR),
- Odbor Platobnej jednotky ESF (Odbor PJ ESF) – vnútorná organizačná jednotka MPSVR SR

p r í s p e v k o v é  o r g a n i z á c i e

- Inštitút pre výskum práce a rodiny (IVPR),
- Centrum vzdelávania MPSVR SR (CV MPSVR SR).
Na rozpočet kapitoly mali v roku 2008 vplyv tieto legislatívne zmeny: 

- opatrením MPSVR SR č. 225/2008 Z. z. o úprave súm životného minima sa od 1. júla 2008 upravili sumy životného minima

z 5 130  Sk na 5 390 Sk mesačne, ak ide o  jednu plnoletú fyzickú osobu
z 3 580 Sk na 3 760 Sk mesačne, ak ide o ďalšiu spoločne posudzovanú plnoletú fyzickú 
osobu 
z 2 340 Sk na 2 460 Sk mesačne, ak ide o zaopatrené neplnoleté dieťa alebo o nezaopatrené    
dieťa. 

Životné minimum nezakladá nárok na žiadnu dávku ani príspevok, má vplyv na nároky a výšku niektorých sociálnych dávok a štátnych príspevkov, na určenie príjmovej hranice a iné,

 - opatrením MPSVR SR č. 266/2008 Z. z. o ustanovení súm príspevkov na podporu náhradnej starostlivosti o dieťa sa v dôsledku valorizácie súm životného minima upravili  sumy príspevkov na podporu náhradnej starostlivosti o dieťa, ktoré sa valorizujú s účinnosťou od 1. septembra kalendárneho roka o rovnaké percento ako sumy životného minima, a to:

o	jednorazový príspevok dieťaťu pri jeho zverení do náhradnej starostlivosti z 9 550 Sk na 10 020 Sk
o	jednorazový príspevok dieťaťu pri zániku náhradnej starostlivosti z 23 910 Sk na 25 100 Sk
o	opakovaný príspevok dieťaťu zverenému do náhradnej starostlivosti z 3 590 Sk na 3 760 Sk
o	opakovaný príspevok náhradnému rodičovi zo 4 560 Sk na 4 780 Sk
o	zvýšenie opakovaného príspevku náhradnému rodičovi pri starostlivosti o troch a viac súrodencov z 3 240 Sk na 3 400 Sk
o	osobitný opakovaný príspevok náhradnému rodičovi z 1 880 Sk na 1 970 Sk,

- opatrením MPSVR SR č. 267/2008 Z. z. o ustanovení sumy rodičovského príspevku sa v dôsledku valorizácie súm životného minima upravila výška rodičovského príspevku s účinnosťou od 1. septembra 2008 o rovnaké percento ako sumy životného minima. V súvislosti s úpravou sumy rodičovského príspevku o 5,0 % sa upravila výška rodičovského príspevku zo 4 560 Sk na 4 780 Sk,

 - zákonom č. 532/2007 Z. z., ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení niektorých zákonov sa s účinnosťou k 1. januáru 2008 zaviedol príplatok k prídavku na dieťa. Príplatok k prídavku je štátna sociálna dávka, ktorou štát pripláca oprávnenej osobe na výchovu a výživu nezaopatreného dieťaťa, na ktoré nemožno uplatniť daňový bonus podľa osobitného predpisu. Príplatok k prídavku je 300 Sk mesačne,

- zákonom č. 592/2007 Z. z., ktorým sa mení a dopĺňa zákon č. 235/1998 Z. z. o príspevku  pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá sa s účinnosťou k 1. februáru 2008 zvýšil príplatok k príspevku pri narodení z 11 000 Sk na 20 440 Sk,

- zákonom č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov sa nanovo upravilo poskytovanie náhradného výživného, ktorým štát poskytuje náhradu výživného v prípadoch ak si povinná osoba neplní vyživovaciu povinnosť voči nezaopatreným deťom. Oproti predchádzajúcej právnej úprave  sa náhradné výživné poskytuje aj v prípadoch, keď sirotský dôchodok, resp. suma sirotských dôchodkov u nezaopatreného dieťaťa nedosahuje výšku minimálneho výživného ustanoveného zákonom o rodine,

- nariadením vlády SR č. 336/2008 Z. z. od 1. septembra 2008 sa upravovala výška sumy dávky v hmotnej núdzi a príspevku na bývanie. Pri úprave uvedených súm bol zohľadnený rast životných nákladov nízkopríjmových domácností vzhľadom na jednotlivé skupiny. V rámci tejto úpravy boli zvýšené aj sumy podmienené starostlivosťou o dieťa do jedného roku veku a tehotenstvom. 
    (Sk)
	Suma do 31.8.2008 
	Upravená suma 
od 1.9.2008 	
Dávka v hmotnej núdzi			
- jednotlivec bez detí	1 680	1 760	
- jednotlivec s dieťaťom 1- 4	2 800	3 300	
- jednotlivec s dieťaťom  5 a viac	4 100	 4 800	
- dvojica bez detí	2 910	3 060	
- dvojica s dieťaťom 1-4	4 000	4 520    	
- dvojica s dieťaťom 5 a viac	5 360	 6 060                  	
Zvýšenie dávky pre tehotné ženy 	370	390     	
- príspevok rodičom starajúcim sa o dieťa do 1 roku  
   veku 	370	390       	
Príspevok na zdravotnú starostlivosť	60	60	
Príspevok na bývanie 			
- jedna osoba	1 490	   1 570	
- jedna a viac osôb	2 350	                   2 510	
Aktivačný príspevok	1 900	1 900	
Ochranný príspevok	1 900	1 900	
	
- novelou č. 555/2007 Z. z. zákona o sociálnom poistení v znení neskorších predpisov sa prijalo opatrenie na predĺženie potrebnej doby poistenia pre nárok na starobný dôchodok a predčasný starobný dôchodok z 10 na 15 rokov, t.z., že poistenci, ktorí nesplnia novú (dlhšiu) dobu poistenia majú nárok na dávky sociálnej pomoci. Uvedená zmena nadobudla účinnosť 1. januára 2008, 

- zákonom č. 274/2007 Z. z. o príplatku k dôchodku politickým väzňom (upravuje príplatok k dôchodku ako štátnej sociálnej dávky na zmiernenie krívd spôsobených komunistickým režimom) a v rámci novely zákona o sociálnom poistení v znení neskorších predpisov č. 555/2007 Z. z. boli uvoľnené príplatky priznané oprávneným osobám podľa zákona č. 305/1999 Z. z. o zmiernení niektorých krívd osobám deportovaným do nacistických koncentračných táborov a zajateckých táborov v znení neskorších predpisov, ak sa vyplácali v nižšej sume, resp. vôbec z dôvodu, že spolu s dôchodkom presahovali najvyššiu výmeru ustanovenú predpisom účinným pred 1. januárom 2004, 

- nariadením vlády SR č. 413/2008 Z. z. o sumách vianočného príspevku v roku 2008 a novelou č. 463/2008 Z. z. zákona o poskytovaní vianočného príspevku niektorým poberateľom dôchodku a o doplnení niektorých zákonov sa rozšíril okruh poberateľov vianočného príspevku o poberateľov sólo vdovského dôchodku, sólo vdoveckého dôchodku a sirotského dôchodku, 

- zákonom č. 139/2008 Z. z., ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) boli s účinnosťou od 1. mája 2008 zavedené nové a prehodnotené  platné aktívne opatrenia na trhu práce s cieľom podpory zvýšenia zamestnateľnosti a zamestnanosti najrizikovejších skupín znevýhodnených uchádzačov na trhu práce – mladí, starší, zdravotne postihnutí, dlhodobo nezamestnaní,

- zákonom č. 591/2007 Z. z., ktorým sa mení a dopĺňa zákon NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov s účinnosťou od 1. januára 2008 sa upravil základ na určenie ročného prídelu do sociálneho fondu, keď namiesto funkčných platov sa základom stal súhrn hrubých platov; legislatívna zmena sa týkala tvorby sociálneho fondu za zamestnancov, ktorí sú odmeňovaní podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a štátnych zamestnancov, podľa zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov,

- nariadením vlády SR č. 613/2007 Z. z., ktorým sa ustanovujú zvýšené platové tarify štátnych zamestnancov v súlade s Kolektívnou zmluvou vyššieho stupňa v štátnej službe na rok 2008 sa s účinnosťou od 1. januára 2008 zvýšili platové tarify štátnych zamestnancov,

- nariadením vlády SR č. 630/2007 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme v súlade s Kolektívnou zmluvou vyššieho stupňa pre zamestnávateľov, ktorí pri odmeňovaní zamestnancov postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení  niektorých zákonov v znení neskorších predpisov na rok 2008 sa s účinnosťou od 1. januára 2008 zvýšili platové tarify zamestnancov pri výkone práce vo verejnom záujme,

- opatrením MPSVR SR č. 180/2008 Z. z. o sumách stravného v nadväznosti na valorizačný mechanizmus ustanovený v zákone č. 283/2002 Z. z. o cestovných náhradách v znení neskorších predpisov sa s účinnosťou od 1. júna 2008 zvýšili sadzby súm stravného pre jednotlivé časové pásma,

- opatrením MPSVR SR č. 181/2008 Z. z. o sumách základnej náhrady za používanie cestných motorových vozidiel pri pracovných cestách sa znížili sumy základnej náhrady.

1.1.2. Zhodnotenie plnenia záväzných ukazovateľov rozpočtu kapitoly

Ministerstvo financií SR (MF SR) listom číslo MF/030247/2007-441 zo 7. 1. 2008 nadväzne na bod C.2. uznesenia vlády SR č. 867 zo dňa 11. októbra 2007 k návrhu rozpočtu verejnej správy na roky 2008 až 2010 oznámilo záväzné ukazovatele štátneho rozpočtu na rok 2008 pre kapitolu MPSVR SR, ktoré boli plnené:

     (tis. Sk)
 	 	Schválený 	Upravený 	Skutočnosť 	Plnenie v %	
 	 	rozpočet (SR)	rozpočet (UR)		k SR	k UR	
I. 	PRÍJMY KAPITOLY	3 159 098	3 878 095	3 497 968	110,7	90,2	
 	A. Záväzný ukazovateľ	632 862	632 862	801 112	126,6	126,6	
 	B. Prostriedky z rozpočtu EÚ	2 526 236	3 245 233	2 663 900	105,4	82,1	
 	C. Mimorozpočtové prostriedky (zdroj 35 a 72)	0	0	32 956	0,0	0,0	
II.	VÝDAVKY KAPITOLY CELKOM	52 928 276	50 890 374	50 669 471	95,7	99,6	
	z toho: mimorozpočtové prostriedky (zdroj 35 a 72) 	0	0	32 118	0,0	0,0	
 	A. Výdavky spolu bez prostriedkov z rozpočtu EÚ a mimorozp. pr.	50 402 040	47 724 700	47 474 092	94,2	99,5	
 	z toho:	 	 	 	 	 	
 	A.1. prostriedky na spolufinancovanie	781 851	994 171	993 569	127,1	99,9	
 	A.2. mzdy, platy, služobné príjmy a OOV (kód zdroja 111)	2 922 974	2 968 215	2 968 169	101,5	100,0	
 	        z toho:	 	 	 	 	 	
 	       mzdy, platy, služobné príjmy a OOV aparátu ústredného orgánu	111 066	139 137	139 136	125,3	100,0	
 	       Počet zamestnancov rozpočtových organizácií	 	 	 	 	 	
 	       podľa prílohy č. 1 k UV SR č. 867/2007	12 906	12 907	12 606	97,7	97,7	
 	       z toho: aparát ústredného orgánu	441	445	430	97,5	96,6	
 	A.3. kapitálové výdavky (bez prostriedkov na spolufinancovanie)	424 150	525 775	521 836	123,0	99,3	
 	        z toho: kód zdroja 111	424 150	429 740	428 957	101,1	99,8	
 	B. Prostriedky z rozpočtu EÚ	2 526 236	3 165 674	3 163 261	125,2	99,9	
 	C. Mzdy, platy, služobné príjmy a OOV zo štátneho rozpočtu,	 	 	 	 	 	
 	     zo spolufinancovania ŠR a z rozpočtu EÚ	2 922 974	3 058 692	3 058 640	104,6	100,0	
 	     z toho: - spolufinancovanie ŠR	0	22 524	22 524	0,0	100,0	
 	                 - prostriedky EÚ	0	67 953	67 947	0,0	100,0	
 	    mzdy, platy, služobné príjmy a OOV aparátu ústredného orgánu	111 066	188 541	188 540	169,8	100,0	
 	D. Účelové prostriedky	 	 	 	 	 	
 	    - pomoc v hmotnej núdzi, podpora rodiny, kompenzácia	 	 	 	 	 	
 	      sociálnych dôsledkov ťažkého zdravotného postihnutia,	 	 	 	 	 	
 	      náhradná rodinná starostlivosť, nesystémové dávky sociálneho	 	 	 	 	 	
 	      poistenia, vianočný príspevok dôchodcom	41 832 666	38 308 845	38 115 343	91,1	99,5	
	   - individuálna štátna pomoc	831 560	649 560	649 552	78,1	100,0	
	   - projekt SR a OECD	0	339	85	0,0	25,1	
 	E. Rozpočet kapitoly podľa programov	 	 	 	 	 	
Kód	Názov programu						
07C	Sociálna inklúzia	43 814 796	40 352 802	40 147 415	91,6	99,5	
07E	Tvorba a implementácia politík	4 573 396	4 601 593	4 600 685	100,6	100,0	
	Medzirezortné programy a podprogramy, ktorých je kapitola gestorom a účastníkom						
06G02	Kvalita služieb zamestnanosti	669 629	1 103 850	1 102 709	164,7	99,9	
06G03	Technická pomoc - MPSVR SR	99 257	162 340	162 340	163,6	100,0	
06G04	Aktívna politika trhu práce a zvýšenie zamestnateľn. - MPSVR SR	3 764 963	3 826 726	3 813 384	101,3	99,7	
	Podprogramy, ktoré kapitola rieši ako účastník medzirezortného programu						
06H09	Hospodárska mobilizácia MPSVR SR (gestor MH SR)	1 000	0	0	0,0	0,0	
09706	Príspevky SR do MO - MPSVR SR (gestor MZV SR)	5 235	5 635	5 629	107,5	99,9	

1.1.3. Rozpočtové opatrenia

Na zabezpečenie úloh a činností v pôsobnosti kapitoly MPSVR SR vykonalo MF SR 165 rozpočtových opatrení, ktorými sa zmenili schválené ukazovatele štátneho rozpočtu na rok 2008 pre kapitolu MPSVR SR. Z uvedeného počtu sa 134 rozpočtových opatrení sa týkalo výdavkov z prostriedkov rozpočtu Európskej únie (EÚ) a prostriedkov na spolufinancovanie zo ŠR. Prehľad vykonaných rozpočtových opatrení je uvedený v prílohe č. 2.  

V záujme plynulého plnenia úloh ústredného orgánu a organizácií v jeho pôsobnosti vykonalo MPSVR SR v súlade s § 16 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) nad rámec uvedených rozpočtových opatrení presuny rozpočtových prostriedkov v rámci kapitoly, ktorými sa nemenili záväzné ukazovatele rozpočtu kapitoly.

1.2. Príjmy kapitoly

Príjmy kapitoly boli rozpočtované v sume 3 159 098 tis. Sk. Rozpočet bol upravený na sumu 3 878 095 tis. Sk. V skutočnosti dosiahli sumu 3 497 968 tis. Sk (90,2 %). 

Záväzný ukazovateľ príjmy ŠR rozpísaný v sume 632 862 tis. Sk bol plnený v sume 801 112 tis. Sk (126,6 %). V medziročnom porovnaní sú príjmy ŠR o 6,7 mil. Sk nižšie (index 99,2). Príjmy ŠR z predchádzajúceho roka boli plnené v sume 1 740 tis. Sk.

Rozhodujúcu časť rozpočtovaných príjmov predstavujú príjmy z rozpočtu EÚ (83,7 %), ktoré sú hodnotené v časti 1.2.2. 

V súlade s § 23 ods. 1 písm. e) a f) zákona o rozpočtových pravidlách je rozpočtová organizácia oprávnená prekročiť rozpočtový limit výdavkov o prostriedky prijaté z poistného plnenia zo zmluvného alebo zákonného poistenia (1 854 tis. Sk) a o sumu časti úhrad stravného (6 333 tis. Sk). Z mimorozpočtových zdrojov boli prijaté prostriedky od úradov práce, sociálnych vecí a rodiny (212 tis. Sk), príjmy na základe darovacej zmluvy (10 961 tis. Sk),  prostriedky prijaté formou domácich grantov (2 041 tis. Sk) a formou zahraničných grantov (11 555 tis. Sk). Uvedené príjmy predstavujú sumu 32 956 tis. Sk.

Prehľad plnenia príjmov kapitoly v členení podľa organizácií
 (tis. Sk)
Organizácia	Schválený rozpočet	Upravený rozpočet	Skutočnosť	Plnenie v %	
IPR	600	600	1 094	182,3	
RSZP 	0	0	147	0,0	
CMPODM	0	0	0	0,0	
SIA	0	0	113	0,0	
FSR	0	0	1 018	0,0	
NIP	16 000	16 000	31 160	194,8	
ÚPSVR	615 112	615 112	790 407	128,5	
MPSVR SR	1 150	1 150	4 337	377,1	
Odbor PJ ESF	2 526 236	3 245 233	2 669 692	82,3	
Spolu	3 159 098	3 878 095	3 497 968	90,2	

Príjmy IPR v sume 1 094 tis. Sk zahŕňajú nedaňové príjmy (738 tis. Sk), a to za prenájmy reklamných plôch na umiestnenie bilboardov, za predaj stravných lístkov, vratky a dobropisy za uplynulé roky a mimorozpočtové príjmy na základe darovacej zmluvy (356 tis. Sk) na vybudovanie jazykovej učebne, zakúpenie softvérového terapeutického vybavenia a na preškolenie rehabilitačných pracovníkov. V RSZP z príjmov v sume 147 tis. Sk dosiahli nedaňové príjmy 146 tis. Sk (príjmy za stravné, za odpredaj osobného motorového vozidla, dobropisy, preplatky na poistnom) a mimorozpočtové príjmy od úradu práce, sociálnych vecí a rodiny na aktiváciu nezamestnaného 1 tis. Sk. Príjmy SIA v sume 113 tis. Sk tvoria nevyčerpané mzdové prostriedky prevedené z účtu cudzích prostriedkov. Príjmy  FSR v sume 1 018 tis. Sk pozostávajú z platieb za používanie služobných telefónov, dobropisov (za prenájom v regionálnych a lokálnych kanceláriách), z refundácie výdavkov zahraničnej pracovnej cesty a z vrátených neoprávnene použitých prostriedkov v súvislosti s financovaním Sektorového operačného programu Ľudské zdroje Zvýšenie zamestnanosti skupín postihnutých a ohrozených sociálnym vylúčením prostredníctvom partnerstiev sociálnej inklúzie v rokoch 2004-2008. 

NIP dosiahol príjmy za celú sústavu v sume 31 160 tis. Sk. Podstatnú časť nedaňových príjmov (28 576 tis. Sk) tvoria príjmy z blokových pokút a pokút za porušovanie  pracovnoprávnych predpisov, predpisov na zaistenie bezpečnosti a ochrany zdravia pri práci (27 306 tis. Sk), ďalej príjmy za ubytovacie služby v Školiacom zariadení Huty, refundácie za cestovné náhrady zahraničných pracovných ciest a iné. Mimorozpočtové príjmy (2 584 tis. Sk) tvoria príjmy z poistného plnenia (119 tis. Sk), prostriedky prijaté formou domácich grantov (1 806 tis. Sk), a to od IVPR v zmysle Dohody o rozvojovom partnerstve, prostriedky na spolufinancovanie projektu Prechodného fondu určené na nákup softvéru BOZP, prostriedky na projekt Komunikačné techniky a prostriedky kryté zahraničným grantom (659 tis. Sk).

ÚPSVR dosiahol príjmy v sume 790 407 tis. Sk. Nedaňové príjmy predstavujú 760 526 tis. Sk. Tvoria ich najmä odvody za neplnenie povinného podielu zamestnávania občanov so ZPS - § 65 zákona o službách zamestnanosti (380 752 tis. Sk), ostatné pokuty za porušenie predpisov (19 360 tis. Sk), vratky z poskytnutých dávok sociálnej pomoci (250 069 tis. Sk), vratky z príspevkov poskytnutých v rámci aktívnej politiky trhu práce v predchádzajúcich rokoch (45 285 tis. Sk), príjmy za stravné (4 951 tis. Sk), príjmy za služby poskytované v detských domovoch a príjmy Vzdelávacieho a ubytovacieho strediska Mlynky (13 986 tis. Sk), dobropisy (7 538 tis. Sk), príjmy z predaja kapitálových aktív a pozemkov (15 765 tis. Sk), príjmy z prenájmu budov a pozemkov (10 735 tis. Sk) a iné. Príjmy v súlade s § 23 zákona o rozpočtových pravidlách (29 881 tis. Sk) tvoria prostriedky prijaté z poistného plnenia zo zmluvného alebo zákonného poistenia (1 735 tis. Sk), suma časti úhrad stravného (6 333 tis. Sk), prostriedky od úradov práce, sociálnych vecí a rodiny (211 tis. Sk), príjmy na základe darovacej zmluvy, príjmy poskytnuté formou domáceho grantu a príjmy poskytnuté formou zahraničných grantov (10 762 tis. Sk).

Príjmy ústredného orgánu v sume 4 337 tis. Sk tvoria príjmy z prenajatých priestorov (760 tis. Sk), príjmy z prenajatých pozemkov (325 tis. Sk), podiel na zisku akcionára spoločnosti – dividendy od Technickej inšpekcie, a. s. (563 tis. Sk), refundácie za zahraničné pracovné cesty (487 tis. Sk), nevyčerpané mzdové prostriedky prevedené z účtu cudzích prostriedkov (115 tis. Sk), platby organizácií za telefónne hovory, energie a služby (311 tis. Sk), dobropisy (561 tis. Sk), úhrada súdnych poplatkov (13 tis. Sk), vratky nákladov za preklady realizované v roku 2006 a 2007 (26 tis. Sk), výnosy z poskytnutých prostriedkov ŠR (25 tis. Sk), príjmy za ubytovanie v Účelovom zariadení v Poprade (88 tis. Sk), odvod prostriedkov za porušenie finančnej disciplíny od úradov práce, sociálnych vecí a rodiny (167 tis. Sk), vymáhané náhradné výživné poskytnuté z Fondu náhradného výživného (79 tis. Sk), refundované kapitálové výdavky z minulých rokov (459 tis. Sk), zaplatená pohľadávka dlžníka Charlies s.r.o. (157 tis. Sk), mimorozpočtové príjmy (134 tis. Sk), a to prostriedky  na twinningový projekt Posúdenie vnútroštátneho pracovného zákonodarstva pre Ministerstvo práce a sociálnej politiky Macedónska. Predmetný projekt je realizáciou pomoci poskytovanej EÚ prostredníctvom Európskej agentúry pre obnovu, centrum v Skopje, Macedónsko pre štáty, ktoré nie sú členmi EÚ a iné. 

Na príjmové účty Odboru PJ ESF boli poukázané finančné prostriedky v sume 2 669 692 tis. Sk, z toho príjmy EÚ v sume 2 663 900 tis. Sk, príjmy na spolufinancovanie zo ŠR v sume  5 664 tis. Sk a príjmy ŠR v sume 128 tis. Sk (výnosy z úrokov konečných prijímateľov). 
	
1.2.1. Príjmy kapitoly podľa ekonomickej klasifikácie

Prehľad príjmov podľa ekonomickej klasifikácie v porovnaní s výškou schválenou zákonom o štátnom rozpočte a upravenou výškou na základe vykonaných rozpočtových opatrení:
(tis. Sk)
 	 	Schválený	Upravený	Skutočnosť	Plnenie	
 	 	rozpočet	rozpočet	 	v %	
200	Nedaňové príjmy	632 862	632 862	814 914	128,8	
210	Príjmy z podnikania a z vlastníctva majetku 	7 837	8 104	12 961	159,9	
220	Administratívne poplatky a iné poplatky a platby	400 047	423 404	454 234	107,3	
230	Kapitálové príjmy	3	1 033	16 116	1 560,1	
240	Úroky z účtov finančného hospodárenia	0	0	0	0,0	
290	Iné nedaňové príjmy	224 975	200 321	331 603	165,5	
300	Granty a transfery	2 526 236	3 245 233	2 683 054	82,7	
310	Tuzemské bežné granty a transfery	0	0	11 458	0,0	
311	 - granty	0	0	11 246	0,0	
312	 - transfery	0	0	212	0,0	
320	Tuzemské kapitálové granty	0	0	1 756	0,0	
330	Zahraničné granty	0	0	11 555	0,0	
331	 - bežné	0	0	11 555	0,0	
332	 - kapitálové	0	0	0	0,0	
340	Zahraničné transfery 	2 526 236	3 245 233	2 658 285	81,9	
341	Prostriedky z rozpočtu EÚ	2 526 236	3 245 233	2 658 285	81,9	
 	Spolu	3 159 098	3 878 095	3 497 968	90,2	

Najvyššie príjmy na položke 341 predstavujú 76 % celkových príjmov.

1.2.2. Prostriedky prijaté z rozpočtu EÚ a iné prostriedky zo zahraničia poskytnuté SR na základe medzinárodných zmlúv uzavretých medzi SR a inými štátmi

Príjmy z rozpočtu EÚ boli rozpísané na zdroji 1161 a 11T1 v sume 2 526 236 tis. Sk, po úprave rozpočtu (zdroj 1161, 11T1, 1361 a 13T1) v sume 3 245 233 tis. Sk, ktoré boli plnené v sume 2 663 900 tis. Sk (82,1 %), v porovnateľnom období minulého roka v sume 2 192 834 tis. Sk (index 121,5). Príjmy z rozpočtu EÚ z predchádzajúceho roka boli plnené v sume 1 385 717 tis. Sk (70,7 %). 

Plnenie príjmov Európskeho sociálneho fondu (ESF)
(tis. Sk)
Ukazovateľ	Schválený rozpočet	Upravený rozpočet	Skutočnosť 	Plnenie v %	
ESF – 1. programové obdobie (1161)	1 728 060	665 167	938 799	141,1	
ESF z predch. roka - 1. programové obdobie (1361)	0	1 851 672	1 315 717	71,1	
ESF – 2. programové obdobie (11T1)	798 176	620 319	339 384	54,7	
ESF z predch. roka - 2. programové obdobie (13T1)	0	108 075	70 000	64,8	
Spolu 	2 526 236	3 245 233	2 663 900	82,1	

Tieto príjmy boli zo strany MF SR poukazované na účty Odboru PJ ESF v nadväznosti na poskytnuté prostriedky zo strany EÚ:

Členenie podľa programových dokumentov 
(tis. Sk)
Programový dokument	Suma 	
Sektorový operačný program Ľudské zdroje (SOP ĽZ)	 1 851 107                           	
Jednotný programový dokument NUTS II Cieľ 3 (JPD NUTS II Cieľ 3)	234 487	
Iniciatíva Spoločenstva EQUAL – ESF (IS EQUAL)	163 308	
Spolu 1. programové obdobie	2 248 902	
Operačný program Zamestnanosť a sociálna inklúzia - 2. programové obdobie (OP ZaSI) 	409 384	
C e l k o m	2 658 286	
Nepoužité prostriedky zo zálohových platieb, vratky a nezrovnalosti (zdroj 1161 a 1361)	5 614	
Príjmy ESF spolu	2 663 900	

	Príjmy na spolufinancovanie zo štátneho rozpočtu boli plnené na zdroji 1162 a 1362 v sume 5 664 tis. Sk. Tvorili ich nepoužité prostriedky zo zálohových platieb, vratky a nezrovnalosti.

Nenaplnenie rozpočtovaných príjmov súvisí s nezúčtovanými zálohovými platbami, ktoré budú do príjmovej časti rozpočtu zahrnuté až po ich zúčtovaní. Príjmy z rozpočtu EÚ zodpovedajú výdavkom schváleným v súhrnných žiadostiach o platbu v príslušnom rozpočtovom roku.

MF SR listom č. MF/032878/2008-441 z 29. 12. 2008 viazalo príjmy (kategória 340) v súlade s § 8 ods. 6 zákona o rozpočtových pravidlách v sume 1 627 261 720,99 Sk.

Mimorozpočtové príjmy na zdroji 35 – zahraničné granty predstavujú sumu 11 555 tis. Sk, a to:

- pre NIP prostriedky FOP Subsidy od Európskej agentúry pre bezpečnosť zdravia pri práci v zmysle zmluvy č. B2006-3001-OHS.4203-FOP v sume 659 tis. Sk,

- pre MPSVR SR prostriedky na twinningový projekt Posúdenie vnútroštátneho pracovného zákonodarstva pre Ministerstvo práce a sociálnej politiky Macedónska, ktorý je realizáciou pomoci poskytovanej EÚ krajinám, ktoré nie sú členmi EÚ prostredníctvom Európskej agentúry pre obnovu, centrum v Skopje, Macedónsko v sume 134 tis. Sk,

- pre ÚPSVR prostriedky na Grantovú dohodu č. VS/2007/0099 medzi Európskou komisiou a ÚPSVR Národný plán aktivít EURES SR 2007/2008 a na Grantovú dohodu č. VS/2008/0052 medzi Európskou komisiou a ÚPSVR Národný plán aktivít EURES SR 2008/2009, ktorých hlavným cieľom je aktívne prispievať k zvyšovaniu mobility na európskom trhu práce v sume 7 529 tis. Sk,

- pre ÚPSVR na Projekt LEONARDO - Brána k poradenstvu v sume 253 tis. Sk financovaný v rámci partnerstva, spolupracujúcimi inštitúciami ÚPSVR na základe zmlúv o spolupráci uzavretých v priebehu roka 2007 boli Úrad práce, sociálnych vecí a rodiny v Pezinku, VITIS Pezinok, s. r. o., a Stredná vinársko-ovocinárska škola v Modre,

- pre ÚPSVR v sume 12 tis. Sk na Program celoživotného vzdelávania - mobilitný projekt podprogramu LEONARDO VETPRO - projekt Odborníci služieb zamestnanosti na ceste k sebapoznaniu financovaný v rámci partnerstva. Koordinátor projektu ÚPSVR v Námestove, partneri ÚPSVR v Bardejove a ÚPSVR,

- pre ÚPSVR Komárno v sume 2 358 tis. Sk na aktivity Cezhraničného partnerstva EURES - T Danubius v rámci grantovej zmluvy EURES 2007/2008, 

- pre ÚPSVR Čadca  v sume 466 tis. Sk na aktivity v rámci EURES-T Beskydy v rámci projektu LEONARDO,

- pre ÚPSVR Dunajská Streda v sume 144 tis. Sk na aktivity v rámci projektu LEONARDO.

	Prostriedky pre ÚPSVR na projekt Podpora seniorov v sume 55 tis. Sk v rámci programu Modernizácia verejných služieb zamestnanosti, ktorý vyhlásila Európska komisia – GR pre zamestnanosť, sociálne veci a rovnosť príležitostí a oddelenie služieb zamestnanosti a mobility financovaný v rámci partnerstva zostali v plnej výške na mimorozpočtovom účte.
       
1.3. Výdavky kapitoly

Výdavky kapitoly celkom boli rozpočtované v sume 52 928 276 tis. Sk, po úprave rozpočtu v sume 50 890 374 tis. Sk. Čerpané boli v sume 50 669 471 tis. Sk (99,6 %), v porovnaní s rokom 2007 boli vyššie o 1 474 181 tis. Sk (index 103,0). 

Výdavky ŠR rozpočtované v sume 50 402 040 tis. Sk, po úprave rozpočtu 47 724 700 tis. Sk, boli čerpané v sume 47 474 092 tis. Sk (99,5 %), v porovnateľnom období minulého roka 46 814 517 tis. Sk (index 101,4). Z výdavkov ŠR výdavky na spolufinancovanie zo ŠR tvoria 993 569 tis. Sk a boli plnené na 99,9 %. 

Výdavky z rozpočtu EÚ rozpočtované v sume 2 526 236 tis. Sk, po úprave rozpočtu 3 165 674 tis. Sk, boli čerpané v sume 3 163 261 tis. Sk (99,9 %), z toho výdavky ESF – 1. programové obdobie v sume 2 443 271 tis. Sk (99,9 %), výdavky ESF – 2. programové obdobie v sume 717 078 tis. Sk (100 %) a výdavky Európskeho fondu regionálneho rozvoja (ERDF) v sume 2 912 tis. Sk (100 %). V medziročnom porovnaní boli vyššie o 810,6 mil. Sk (index 134,5). Výdavky EÚ z predchádzajúceho roka boli čerpané v sume 1 904 785 tis. Sk.

V súlade s § 23 ods. 1 písm. e) a f) zákona o rozpočtových pravidlách bol rozpočtový limit výdavkov prekročený o prostriedky prijaté z poistného plnenia zo zmluvného alebo zákonného poistenia (1 261 tis. Sk) a o sumu časti úhrad stravného (6 100 tis. Sk). Z mimorozpočtových zdrojov boli použité prostriedky od úradov práce, sociálnych vecí a rodiny (212 tis. Sk), prostriedky na základe darovacej zmluvy (10 960 tis. Sk), prostriedky formou domácich grantov (2 041 tis. Sk) a formou zahraničných grantov (11 544 tis. Sk). Uvedené výdavky predstavujú sumu 32 118 tis. Sk.

Vývoj čerpania výdavkov kapitoly v roku 2007 a 2008

												(mil. Sk)	
Mesiac	1	2	3	4	5	6	7	8	9	10	11	12	
Rok 2007	3 488	7 579	11 566	15 260	19 275	22 893	26 785	30 694	34 498	38 403	44 121	49 195	
Rok 2008	3 462	7 360	11 252	15 226	18 909	22 744	26 794	30 814	34 917	39 444	43 737	50 669	

													

Vývoj čerpania výdavkov podľa mesiacov v roku 2007 a 2008 
(mil. Sk)
Mesiac	1	2	3	4	5	6	7	8	9	10	11	12	
rok 2007 	3 488	4 091	3 987	3 694	4 015	3 618	3 892	3 909	3 804	3 905	5 718	5 074	
rok 2008 	3 462	3 898	3 892	3 974	3 683	3 835	4 050	4 020	4 103	4 527	4 293	6 932	

													

													

													

Na vyššie čerpanie výdavkov v mesiacoch november 2007 a december 2008 malo vplyv poskytnutie vianočného príspevku dôchodcom.

Čerpanie výdavkov podľa organizácií
(tis. Sk)
Organizácia	Schválený
rozpočet	Upravený
rozpočet	Skutočnosť
	Plnenie v %	
IPR	65 208	69 947	70 297	100,5	
RSZP 	14 187	15 092	15 088	100,0	
CMPODM	9 009	9 149	9 109	99,6	
FSR	37 813	108 370	108 290	99,9	
SIA	14 807	42 412	42 399	100,0	
NIP	283 671	333 025	335 145	100,6	
ÚPSVR	39 360 540	38 957 621	38 746 806	99,5	
MPSVR SR	9 834 954	10 054 174	10 041 792	99,9	
Odbor PJ ESF	3 308 087	1 300 584	1 300 545	100,0	
Spolu	52 928 276	50 890 374	50 669 471	99,6	

V rozpočte kapitoly boli rozpísané účelové prostriedky v sume 42 664 226 tis. Sk, po úprave rozpočtu 38 958 744 tis. Sk, ktoré boli čerpané v sume 38 764 980 tis. Sk (99,5 %).
(tis. Sk)
Účelové prostriedky	Schválený
Rozpočet	Upravený
rozpočet	Skutočnosť
	Plnenie v %	
Dávky (ÚPSVR)	32 666 430	29 137 609	28 944 107	99,3	
Individuálna štátna pomoc (ÚPSVR)	831 560	649 560	649 552	100,0	
Dávky (MPSVR SR)	1 091 999	1 111 999	1 111 999	100,0	
Vianočný príspevok dôchodcom 	1 700 000	1 700 000	1 700 000	100,0	
Štátom platené poistné	6 374 237	6 359 237	6 359 237	100,0	
Projekt SR a OECD	0	339	85	25,1	
Spolu	42 664 226	38 958 744	38 764 980	99,5	

1.3.1. Výdavky kapitoly podľa ekonomickej klasifikácie

Výdavky kapitoly v členení podľa ekonomickej klasifikácie boli čerpané:
(tis. Sk)
		Schválený 
rozpočet	Upravený
rozpočet	Skutočnosť
	Plnenie v %	
600 	Bežné výdavky	52 504 126	50 362 331	50 143 269	99,6	
610 	Mzdy, platy, služobné príjmy a OOV	2 922 974	3 058 692	3 058 859	100,0	
620 	Poistné a príspevok do poisťovní	1 021 523	1 063 924	1 063 123	99,9	
630 	Tovary a služby	2 278 624	2 060 719	2 077 301	100,8	
640 	Bežné transfery	46 281 005	44 178 996	43 943 986	99,5	
700 	Kapitálové výdavky	424 150	528 043	526 202	99,7	
710 	Obstarávanie kapitálových aktív	385 150	426 984	425 397	99,6	
720 	Kapitálové transfery	39 000	101 059	100 805	99,7	
       	Spolu	52 928 276	50 890 374	50 669 471	99,6	

Bežné výdavky rozpočtované v sume 52 504 126 tis. Sk, po úprave rozpočtu 50 362 331 tis. Sk, boli čerpané v sume 50 143 269 tis. Sk (99,6 %) a medziročne vzrástli o 1 385 mil. Sk  (index 102,8). 

Bežné výdavky ŠR boli čerpané v sume 46 951 994 tis. Sk (99,5 %), z toho výdavky na spolufinancovanie zo ŠR v sume 993 013 tis. Sk (99,9 %). Bežné výdavky z rozpočtu EÚ boli čerpané v sume 3 161 549 tis. Sk (99,9 %) a bežné výdavky v súlade s § 23 zákona o rozpočtových pravidlách v sume 30 020 tis. Sk. 

V rámci bežných výdavkov boli rozpočtované výdavky na mzdy, platy, služobné príjmy a ostatné osobné vyrovnania (OOV) v sume 2 922 974 tis. Sk, po rozpočtových opatreniach v sume 3 058 692 tis. Sk, z toho zo štátneho rozpočtu  v sume 2 990 739 tis. Sk a z rozpočtu EÚ v sume 67 953 tis. Sk. Skutočné čerpanie miezd, platov, služobných príjmov a OOV predstavuje 3 058 859 tis. Sk (100,0 %). Prostriedky štátneho rozpočtu boli čerpané v sume 2 990 693 tis. Sk (100,0 %), z toho spolufinancovanie zo ŠR 22 524 tis. Sk (100,0 %), prostriedky z rozpočtu EÚ v sume 67 947 tis. Sk (100,0 %). V súlade s § 23 zákona o rozpočtových pravidlách boli čerpané výdavky v  sume 219 tis. Sk. Z mimorozpočtových prostriedkov bolo na ÚPSVR vyplatených z projektu Leonardo 92 tis. Sk a v DeD 127 tis. Sk v súvislosti s aktivačnými prácami.

Poistné a príspevok do poisťovní rozpočtované v sume 1 021 523 tis. Sk, po úprave rozpočtu 1 063 924 tis. Sk, bolo čerpané v sume 1 063 123 tis. Sk (99,9 %). Prostriedky ŠR boli čerpané v sume 1 039 830 tis. Sk (99,9 %), z toho spolufinancovanie zo ŠR v sume 7 742 tis. Sk (100,0 %), prostriedky z rozpočtu EÚ v sume 23 232 tis. Sk (100,0 %) a mimorozpočtové prostriedky v sume 61 tis. Sk. Čerpanie výdavkov v tejto kategórii priamo súvisí s čerpaním v kategórii mzdy, platy, služobné príjmy a OOV.

Tovary a služby rozpísané sumou 2 278 624 tis. Sk, po úprave rozpočtu 2 060 719 tis. Sk, boli čerpané v sume 2 077 301 tis. Sk (100,8 %) a medziročne vzrástli indexom 113,7. Prostriedky ŠR v tejto kategórii boli čerpané v sume 1 910 586 tis. Sk (99,4 %), z toho spolufinancovanie zo ŠR 52 249 tis. Sk (99,8 %), prostriedky z rozpočtu EÚ 137 269 tis. Sk (99,6 %) a výdavky v súlade s § 23 zákona o rozpočtových pravidlách 29 446 tis. Sk.

Na uvedenom čerpaní sa podieľali výdavky za cestovné náhrady sumou 45 468 tis. Sk (2,2 %), za energie, vodu a komunikácie 616 122 tis. Sk (29,7 %), platby za materiál 396 227 tis. Sk (19,1 %), za dopravné 59 593 tis. Sk (2,9 %), za rutinnú a štandardnú údržbu 177 728 tis. Sk (8,6 %), platby nájomného za nájom nehnuteľných a hnuteľných vecí 39 367 tis. Sk (1,9 %) a za služby 742 796 tis. Sk (35,8 %).

Účelové prostriedky na spoločné projekty SR a OECD určené na konferenciu „Migrácia a integrácia - sme pripravení?“ rozpočtované v sume 339 tis. Sk, boli čerpané v sume 85 tis. Sk.

V rámci tovarov a služieb boli vyčlenené prostriedky úveru Svetovej banky na Projekt reformy správy sociálnych dávok v sume 44 830 tis. Sk, po úprave rozpočtu 595 tis. Sk, ktoré boli čerpané v sume 521 tis. Sk (87,6 %), z toho úver 377 tis. Sk (83,8 %) a spolufinancovanie zo ŠR 144 tis. Sk (99,3 %). Výdavky boli realizované na úhradu konzultačných služieb, na záverečný audit projektu a na konferenciu. 

Prostriedky úveru Svetovej banky na Projekt technickej podpory rozvoja ľudského kapitálu v kategórii tovary a služby rozpočtované sumou 28 130 tis. Sk boli čerpané v sume 22 426 tis. Sk (79,7 %). Výdavky boli realizované na úhradu konzultačných služieb, tréningov, workshopov,  školení a prevádzkových nákladov. 

Na zabezpečenie úloh odborov ministerstva sa vyčerpalo 34 513 tis. Sk (98,7 %) prevažne na realizáciu Informačného systému o cene práce (12 043 tis. Sk), úhradu výdavkov na zahraničné pracovné cesty (10 069 tis. Sk), preklady a tlmočenie (4 305 tis. Sk), školenia, kurzy a semináre (3 207 tis. Sk), správu informačných systémov, servis a údržbu softvéru (1 400 tis. Sk), monitoring, tlač letákov, brožúr, fotoslužby (692 tis. Sk) a iné.
Prostriedky na informačno-komunikačné technológie rozpočtované sumou 86 500 tis. Sk, po úprave rozpočtu 112 626 tis. Sk, boli čerpané v sume 112 536 tis. Sk (99,9 %). 

Poštovné z titulu vyplácania sociálnych dávok prostredníctvom sústavy ÚPSVR predstavuje 103 265 tis. Sk, čo predstavuje 36,1 % z vyplatených poštovných a  telekomunikačných poplatkov.

Rozpočtové prostriedky v sume 8 350 tis. Sk (99,5 %) boli poskytnuté na výchovno-rekreačné programy pre deti z DeD. 

Výdavky realizované v súlade s § 23 zákona o rozpočtových pravidlách v tejto kategórii v sume 29 446 tis. Sk boli čerpané v IPR (165 tis. Sk), v RSZP (1 tis. Sk), v NIP (2 502 tis. Sk), v ÚPSVR (26 644 tis. Sk) a v ústrednom orgáne (134 tis. Sk). Použité boli v súlade s príslušnými zmluvami.

Bežné transfery rozpočtované v sume 46 281 005 tis. Sk, po úprave rozpočtu 44 178 996 tis. Sk tvoria 86,8 % rozpočtu výdavkov kapitoly. Poskytnuté boli v sume 43 943 986 tis. Sk (99,5 %) a medziročne vzrástli o 1 134 690 tis. Sk (index 102,7). Bežné transfery ŠR boli čerpané v sume 41 010 885 tis. Sk (99,4 %), z toho spolufinancovanie zo ŠR 910 498 tis. Sk (99,9 %), bežné transfery EÚ 2 933 101 tis. Sk (99,9 %) a mimorozpočtové prostriedky 294 tis. Sk. Bežné transfery boli poskytnuté:
(tis. Sk)
	Bežné transfery
	Schválený 
rozpočet	Upravený
rozpočet	Skutočnosť
	Plnenie v %	
641	v rámci verejnej správy	755 779	797 301	755 336	94,7	
642	jednotlivcom a neziskovým právnickým osobám	45 428 857	43 170 540	42 977 502	99,6	
644	nefinančným subjektom a PO	91 134	205 257	205 257	100,0	
649	do zahraničia	5 235	5 898	5 891	99,9	
	Spolu	46 281 005	44 178 996	43 943 986	99,5	

Na činnosť príspevkových organizácií v zriaďovateľskej pôsobnosti MPSVR SR bol v  rámci bežných transferov v schválenom rozpočte rozpísaný transfer pre IVPR v sume 15 500 tis. Sk, po úprave rozpočtu 17 090 tis. Sk. Poskytnutý bol v sume 17 090 tis. Sk. Bežný transfer pre CV MPSVR SR rozpísaný v sume 12 303 tis. Sk, po úprave rozpočtu 11 358 tis. Sk, bol poskytnutý v sume 11 358 tis. Sk.

IPR poskytol bežné transfery v sume 798 tis. Sk (100,0 %) na vreckové pre žiakov SOŠ, na nemocenské dávky, na odstupné a odchodné, RSZP v sume 15 tis. Sk (100,0 %) na náhrady príjmu pri dočasnej pracovnej neschopnosti, CMPODM v sume 8 tis. Sk (72,7 %) na náhrady príjmu pri dočasnej pracovnej neschopnosti, SIA v sume 20 tis. Sk (100,0 %) na nemocenské dávky.

FSR vykázal čerpanie bežných transferov v sume 44 174 tis. Sk (99,8 %) na program Podpora rozvoja komunitnej a sociálnej práce v obciach formou refundácií pre zmluvných partnerov (42 095 tis. Sk), na projekt Zvýšenie zamestnateľnosti skupín postihnutých a ohrozených sociálnym vylúčením prostredníctvom partnerstiev sociálnej inklúzie zameraný na podporu budovania lokálnych partnerstiev sociálnej inklúzie a mikroprojektov v komunitách (1 985 tis. Sk) a na nemocenské dávky (94 tis. Sk). 

V NIP boli poskytnuté bežné transfery v sume 559 tis. Sk (98,2 %) na odstupné (112 tis. Sk), na nemocenské dávky (431 tis. Sk) a členský príspevok medzinárodnej organizácii IALI (16 tis. Sk).

Odbor PJ ESF čerpal bežné transfery v sume 1 300 040 tis. Sk (100,0 %). Ich použitie je komentované v časti 1.3.4. 

ÚPSVR poskytlo bežné transfery v sume 33 261 712 tis. Sk (99,3 %), z toho z prostriedkov ŠR v sume 31 273 137 tis. Sk, z rozpočtu EÚ v sume 1 988 281 tis. Sk a z mimorozpočtových zdrojov v sume 294 tis. Sk (vyplatené vreckové v DeD pre deti do 6 rokov, ktoré nemajú nárok na vreckové z prostriedkov ŠR). Z bežných transferov bola zabezpečená výplata odstupného, odchodného, výplata náhrady príjmu pri dočasnej pracovnej neschopnosti zamestnanca a členské medzinárodným organizáciám (15 713 tis. Sk), transfery v zmysle zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov vrátane odstupného, odchodného a náhrady príjmov pri dočasnej pracovnej neschopnosti pre zamestnancov detských domovov (33 439 tis. Sk), transfery neštátnym subjektom v zmysle schválených priorít (212 031 tis. Sk). 

Bežné transfery na aktívne opatrenia a nástroje na trhu práce a národné projekty v zmysle zákona o službách zamestnanosti boli poskytnuté v sume 4 056 128 tis. Sk, z toho účelové prostriedky na individuálnu štátnu pomoc veľkým investorom v sume 649 552 tis. Sk.

Účelové prostriedky - výdavky na pomoc v hmotnej núdzi, podporu rodiny, kompenzáciu sociálnych dôsledkov ťažkého zdravotného postihnutia a náhradnú rodinnú starostlivosť uhrádzané prostredníctvom úradov práce, sociálnych vecí a rodiny  tvoria 66 % bežných transferov kapitoly a boli rozpočtované sumou 32 666 430 tis. Sk, po úprave rozpočtu 29 137 609 tis. Sk. Na uvedené dávky bolo vykázané účtovné čerpanie v sume 28 944 107 tis. Sk (99,3 %) a v medziročnom porovnaní zaznamenali pokles o 1 257,3 mil. Sk (index 95,8).

Vývoj čerpania účelových prostriedkov - dávok ÚPSVR v roku 2007 a 2008

(mil. Sk)
Mesiac	1	2	3	4	5	6	7	8	9	10	11	12	
rok 2007	2 578	5 153	7 731	10 300	12 870	15 397	17 844	20 323	22 826	25 294	27 771	30 201	
rok 2008	2 486	4 988	7 451	9 915	12 376	14 766	17 118	19 464	21 822	24 206	26 603	28 944	

													

													

													

Vývoj čerpania účelových prostriedkov - dávok ÚPSVR v roku 2007 a 2008 
podľa mesiacov 
(mil. Sk)
Mesiac	1	2	3	4	5	6	7	8	9	10	11	12	
rok 2007 	2 578	2 575	2 578	 2 569	 2 570	 2 527	 2 447	 2 479	 2 503	2 468	2 477	2 430	
rok 2008 	2 486	2 502	2 463	2 464	2 461	2 390	2 352	2 346	2 358	2 384	2 397	2 341	

														

														

														

Účelovo určené výdavky  na  plnenia, ktoré podľa § 168a a § 285 zákona č. 461/2003 Z. z. o sociálnom poistení v znení neskorších predpisov poskytuje štát prostredníctvom kapitoly MPSVR SR boli rozpočtované vo výške 1 091 999 tis. Sk, po úprave rozpočtu 1 111 999 tis. Sk.  Na  osobitné  účty  Sociálnej  poisťovni, ministerstvám do pôsobnosti ktorých patrí riadenie ozbrojených síl, ozbrojených bezpečnostných zborov a ozbrojených zborov boli poukázané finančné prostriedky podľa  uzatvorených zmlúv na rok 2008 vo výške upraveného rozpočtu. Skutočné čerpanie predmetných dávok bolo v objeme 1 111 324 tis. Sk (príloha č. 4). Vo väzbe na zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov poukázalo MPSVR SR dotknutým organizáciám  finančné prostriedky na vianočný príspevok v sume 1 700 000 tis. Sk. V skutočnosti organizácie vykázali čerpanie v sume 1 866 943 tis. Sk (109,8 %), čo predstavuje pohľadávku voči ministerstvu v sume 166 943 tis. Sk. 

Účelové prostriedky - štátom  platené  poistné  na  starobné  poistenie a príspevky na starobné dôchodkové sporenie, invalidné poistenie a poistné do rezervného fondu solidarity za  osoby podľa § 128 ods. 5 zákona č. 461/2003 Z. z. o sociálnom poistení v znení neskorších predpisov bolo rozpočtované v objeme 6 374 237 tis. Sk, po úprave rozpočtu 6 359 237 tis. Sk. V súlade s výnosom MPSVR SR č. 9/2005 – II/1 bolo poukázané poistné Sociálnej poisťovni v mesačných splátkach vo výške  6 359 237 tis. Sk (100,0 %). Na základe skutočného počtu poistencov Sociálna poisťovňa vykázala účtovné čerpanie v objeme 6 307 023 tis. Sk  (99,2 %), čo predstavuje úsporu vo výške 52 214 tis. Sk. 

Podľa § 1 Výnosu Ministerstva práce, sociálnych vecí a rodiny SR z 5. decembra 2007 č. 29775/2007-II/1 o poskytovaní dotácií v pôsobnosti Ministerstva práce, sociálnych vecí a rodiny SR (ďalej len „výnos“) boli poskytnuté dotácie občianskym združeniam, ktorých cieľom činnosti je sociálna oblasť v sume 38 380 tis. Sk na podporu 155 schválených projektov na financovanie rekondično-rehabilitačných pobytov a integračných pobytov pre občana s ťažkým zdravotným postihnutím, na financovanie programov sociálnej rehabilitácie občana s ťažkým zdravotným postihnutím, na financovanie tvorby časopisov a nepravidelných periodík v sociálnej oblasti a na financovanie členstva v medzinárodných organizáciách v sociálnej oblasti (príloha č. 5). Nevyčerpané prostriedky v sume 313 tis. Sk boli k 31. 12. 2008 vrátené na účet ministerstva.

Dotácie na podporu rozvoja sociálnych služieb a na výkon opatrení sociálnoprávnej ochrany detí a sociálnej kurately podľa § 2 výnosu boli poskytnuté z bežných transferov v sume 45 434 tis. Sk na podporu 122 schválených projektov (príloha č. 6). Z uvedenej sumy bolo na účet ministerstva k 31. 12. 2008 vrátených 22 tis. Sk.

Dotácie na humanitnú starostlivosť boli v súlade s 3 výnosu poskytnuté v sume 2 067 tis. Sk, z toho dotácie 192 fyzickým osobám na zmiernenie ich nepriaznivej sociálnej situácie a následkov živelných udalostí v sume 1 857 tis. Sk. Právnickým (8) a fyzickým (1)  osobám boli poskytnuté rozpočtové prostriedky na humanitnú aktivitu v sume 210 tis. Sk, z toho 110 tis. Sk v rámci ocenenia „Sociálny čin roka 2008“ a 50 tis. Sk dvom neštátnym DeD v rámci ocenenia „Z detského domova do rodiny“ (príloha č. 8). 

Konfederácii odborových zväzov SR boli poskytnuté rozpočtové prostriedky v sume 18 000 tis. Sk pre 9 000 osôb na rekreačno-rehabilitačné pobyty občanov nad 18 rokov poberajúcich plný starobný dôchodok, resp. plný výsluhový dôchodok, alebo plný invalidný dôchodok, ak neboli zamestnancami, fyzickými osobami, ktoré podnikali alebo neboli samostatne zárobkovo činnými osobami.

Samosprávnym krajom bola poskytnutá dotácia v sume 3 750 tis. Sk na organizovanie výchovno-rekreačných táborov podľa § 6 ods. 4 zákona č. 195/1998 Z. z. o sociálnej pomoci v znení neskorších predpisov. Nevyčerpaný zostatok 13 tis. Sk bol vrátený k 31. 12. 2008 na účet ministerstva. 

Bežný transfer odborovým organizáciám Konfederácia odborových zväzov SR, Nezávislé kresťanské odbory Slovenska a Konfederácia umenia a kultúry SR na úhradu nákladov vzniknutých výkonom kontroly nad bezpečnosťou a ochranou zdravia pri práci v súlade s § 149 Zákonníka práce bol poskytnutý v sume 20 900 tis. Sk.

Ústredný orgán uhradil členský príspevok SR do rozpočtu Medzinárodnej organizácie práce na rok 2008 v sume 5 139 tis. Sk a Európskemu centru pre sociálnu politiku a výskum v sume 490 tis. Sk, odstupné 2 178 tis. Sk, odchodné 625 tis. Sk a náhrady pri  dočasnej pracovnej neschopnosti 361 tis. Sk.

Kapitálové výdavky boli rozpočtované v sume 424 150 tis. Sk, po úprave rozpočtu 528 043 tis. Sk, z toho na obstarávanie kapitálových aktív rozpočtových organizácií 385 150 tis. Sk, po úprave rozpočtu  426 984 tis. Sk (výdavky z predchádzajúceho roka 97 124 tis. Sk) a na kapitálové transfery 39 000 tis. Sk, po úprave rozpočtu  101 059 tis. Sk. 

Skutočné výdavky boli vynaložené v sume 526 202 tis. Sk (99,7 %), v medziročnom porovnaní boli čerpané o 88 936 tis. Sk vyššie (index 120,3). Z uvedenej sumy výdavky z predchádzajúceho roka predstavujú 93 968 tis. Sk. Z prostriedkov štátneho rozpočtu boli výdavky čerpané v sume 522 392 tis. Sk, z rozpočtu EÚ 1 712 tis. Sk a z mimorozpočtových zdrojov 2 098 tis. Sk. V súlade s § 23 ods. 1 písm. e) a f) zákona o rozpočtových pravidlách bol rozpočtový limit kapitálových výdavkov prekročený o prostriedky prijaté na základe darovacej zmluvy. 
Čerpanie kapitálových výdavkov podľa organizácií
                                          (v tis. Sk)
Organizácia	Schválený rozpočet	Upravený rozpočet	Skutočnosť	Plnenie v %	
IPR	18 000	18 675	18 860	101,0	
RSZP 	1 700	1 700	1 697	99,8	
CMPODM	300	0	0	0	
FSR	1 500	3 085	3 061	99,2	
SIA	1 300	1 709	1 709	100,0	
NIP	29 850	75 729	75 430	99,6	
ÚPSVR	300 000	300 117	301 855	100,6	
MPSVR SR	71 500	127 028	123 590	97,3	
Spolu	424 150	528 043	526 202	99,7	

Obstarávanie kapitálových aktív bolo realizované v sume 425 397 tis. Sk (99,6 %). Z uvedenej sumy prostriedky štátneho rozpočtu boli čerpané v sume 421 587 tis. Sk (99,1 %), z toho na spolufinancovanie vládneho úveru 144 tis. Sk (100,0 %), prostriedky z rozpočtu EÚ 1 712 tis. Sk (100,0 %) a mimorozpočtové zdroje 2 098 tis. Sk. 

Štruktúra kapitálových výdavkov a ich podiel na celkovom čerpaní:

-	nákup pozemkov a nehmotných aktív 25 354 tis. Sk (6,0 %),
-	nákup budov, objektov alebo ich častí 89 693 tis. Sk (21,1 %),
-	nákup strojov, prístrojov, zariadení, techniky a náradia 31 357 tis. Sk (7,4 %),
-	nákup dopravných prostriedkov všetkých druhov 53 379 tis. Sk (12,5 %),
-	prípravná a projektová dokumentácia 5 209 tis. Sk (1,2 %),
-	realizácia stavieb a ich technického zhodnotenia 219 762 tis. Sk (51,7 %),
-	rekonštrukcia a modernizácia strojov a zariadení 643 tis. Sk (0,1 %).

V IPR boli prostriedky čerpané v sume 18 860 tis. Sk (101,0 %), z toho prostriedky z roku 2007 v sume 1 323 tis. Sk (99,8 %) a mimorozpočtové zdroje v sume 191 tis. Sk. Použité boli na rekonštrukciu obvodového a strešného plášťa s nadstavbou terasy v škola IPR, Mokrohájska 1, Bratislava, na rekonštrukciu výťahu, obvodového a strešného plášťa v objekte dielní, na projektovú prípravu, na nákup osobného motorového vozidla, výpočtovej techniky a mimorozpočtové zdroje na vybudovanie jazykovej učebne. V RSZP boli prostriedky čerpané v sume 1 697 tis. Sk (99,8 %) na nákup 2 osobných motorových vozidiel, výpočtovej techniky pre potreby výučby pre odbor operátor počítačových programov a na nákup interiérového vybavenia. SIA čerpala prostriedky v sume 1 709 tis. Sk (100,0 %),  z toho prostriedky z roku 2007 v sume 851 tis. Sk (100,0 %) a boli použité na nákup osobných motorových vozidiel, výpočtovej a kancelárskej techniky. Vo FSR prostriedky v sume 3 061 tis. Sk (99,2 %) boli použité na nákup 2 osobných motorových vozidiel, výpočtovej a rozmnožovacej techniky. 

V NIP bolo obstarávanie kapitálových aktív realizované v sume 75 430 tis. Sk (99,6 %), z toho z prostriedkov z predchádzajúcich rokov 15 515 tis. Sk (100,0 %). Použité boli na rekonštrukciu budovy IP Košice, IP Nitra, rekonštrukciu kotolne IP Banská Bystrica, kúpu garáže pre IP Trenčín, nákup osobných a špeciálnych automobilov, výpočtovej techniky,  interiérového vybavenia a prevádzkových strojov.

V ÚPSVR boli prostriedky čerpané  v sume 301 855 tis. Sk (100,6 %), z toho prostriedky z predchádzajúcich rokov 63 976 tis. Sk (100,0 %). Zo štátneho rozpočtu boli výdavky čerpané v sume 299 282 tis. Sk (99,9 %), z toho na spolufinancovanie zo ŠR 144 tis. Sk, z rozpočtu EÚ v sume  666 tis. Sk (100,0 %) a mimorozpočtové zdroje v sume 1 907 tis. Sk.

V rámci kapitálových výdavkov boli realizované ústredím a úradmi práce, sociálnych vecí a rodiny:

- stavebné práce v objeme 92 251 tis. Sk. Z rozostavaných stavieb z predchádzajúceho roku sa ukončila rekonštrukcia s novou prístavbou k budove ÚPSVR v Námestove, investičná akcia v Trebišove, ktorá pozostávala z prístavby a nadstavby budovy ako aj spevnených plôch s novým oplotením, zrealizovali sa stavby v Dunajskej Strede – modernizácia budovy a vybudovanie parkoviska, v Leviciach – zateplenie fasád a strechy, v Bardejove - rekonštrukcia priestorov bývalej zasadačky, v Dolnom Kubíne - rekonštrukcia elektroinštalácií a výťahu. Na uvedené stavby boli vydané kolaudačné rozhodnutia. Na ďalších stavbách bola po výbere zhotoviteľa verejným obstarávaním zahájená ich samotná realizácia, a to stavby v Rimavskej Sobote, kde sa pokračuje na 2. etape rekonštrukcie, v Liptovskom Mikuláši - zateplenie obvodového plášťa, v Bratislave na Vazovovej ul. - rekonštrukcia prízemia, v Humennom, DP Snina - rekonštrukcia budovy a výstavba parkoviska, v Žiline - zateplenie obvodového plášťa. Po vypracovaní projektovej dokumentácie a vydaní stavebného povolenia sú investičné akcie úradov práce, sociálnych vecí a rodiny v Brezne, Trenčíne, Ružomberku a v Prešove pripravené na verejné obstarávanie dodávateľa stavby,

- projektové práce v sume 2 852 tis. Sk. Nadväzne na prebiehajúce rekonštrukcie budov a ostatné zabezpečované stavebné práce sa čerpali finančné prostriedky na prípravnú dokumentáciu a na vypracovanie projektových dokumentácií pre ÚPSVR v Nitre, Galante, Ružomberku, Prešove a Bratislave,

- kúpa budov a pozemkov v sume 63 719 tis. Sk. Pre ÚPSVR vo Zvolene bola zakúpená budova s pozemkami, pre ÚPSVR v Revúcej bola zakúpená budova,

 - nákup výpočtovej techniky, softvéru a licencií bol realizovaný v sume 21 666 tis. Sk,

- nákup osobných automobilov, kopírovacích strojov, interiérového vybavenia a archívnych regálov bol realizovaný v sume 39 877 tis. Sk.

V DeD boli kapitálové výdavky v sume 40 559 tis. Sk vynaložené na rekonštrukcie súvisiace so zabezpečením podmienok pre deti. Zakúpených bolo 6 rodinných domov a 2 byty v sume 25 934 tis. Sk. Na projektovú dokumentáciu bolo vynaložených 1 642 tis. Sk, na nákup osobných automobilov a prevádzkových strojov 10 295 tis. Sk.

Mimorozpočtové prostriedky v sume 1 907 tis. Sk získané na základe darovacej zmluvy boli použité na nákup multifunkčného  traktora  na odhrabávanie snehu, lístia a kosenie v DeD Studienka (70 tis. Sk), na zabezpečenie štruktúrovanej kabeláže v  DeD Nitra (16 tis. Sk), na vybudovanie záhradného domčeka v DeD Skalica (38 tis. Sk), na rekonštrukciu a modernizáciu DeD Spišská Belá (131 tis. Sk), na vybudovanie skladových priestorov v DeD Domaniža (75 tis. Sk), na úpravu areálu DeD Martin (460 tis. Sk), na nákup vypaľovacej pece  v DeD Uralská, Košice (47 tis. Sk), na nákup motorového vozidla pre DeD Sečovce (270 tis. Sk), na vybudovanie záhradného altánku v DeD Ružomberok (82 tis. Sk), na dofinancovanie kúpy osobného motorového vozidla pre DeD Spišská Belá (85 tis. Sk), na dofinancovanie kúpy 9miestneho motorového vozidla pre DeD Hostovice (454 tis. Sk) a na dofinancovanie investičných akcií realizovaných v DeD Piešťany, Kolíňany a Ilava Klobušice (179 tis. Sk).

Ústredný orgán obstarávanie kapitálových aktív čerpal v sume 22 785 tis. Sk (87,7 %). Prostriedky v sume 22 245 tis. Sk (z toho prostriedky z predchádzajúcich rokov 11 214 tis. Sk) boli použité na nákup výpočtovej techniky (2 704 tis. Sk), licencií (8 273 tis. Sk), prevádzkových strojov (4 320 tis. Sk), interiérového vybavenia a nábytku (271 tis. Sk), osobných motorových vozidiel (1 000 tis. Sk), vybudovanie skladu nebezpečného odpadu (238 tis. Sk), projektovú dokumentáciu (250 tis. Sk), projekt a rekonštrukciu strechy v Účelovom zariadení Poprad (1 609 tis. Sk), rekonštrukcie elektrickej požiarnej signalizácie (419 tis. Sk), rekonštrukcie stropných podhľadov, svietidiel a elektroinštalácie (38 tis. Sk), rekonštrukcie dátových rozvádzačových centier (3 045 tis. Sk) a stavebné úpravy (78 tis. Sk). 

V rámci prostriedkov ESF boli refundované kapitálové aktíva z Technickej asistencie za nákup výpočtovej techniky (336 tis. Sk), kopírovacieho stroja (99 tis. Sk), interiérového vybavenia (25 tis. Sk) a LCD televízora (80 tis. Sk). 

Kapitálové transfery boli poskytnuté v sume 101 056 tis. Sk formou dotácií na podporu rozvoja sociálnych služieb a na výkon opatrení sociálnoprávnej ochrany detí a sociálnej kurately podľa § 2 výnosu. Podporených bolo 187 projektov (príloha č. 7). Nevyčerpané prostriedky v sume 251 tis. Sk boli k 31. 12. 2008 vrátené na účet ministerstva.

1.3.1.1. Výdavky vynaložené na zahraničné pracovné cesty (ďalej len „ZPC“)

Inštitút pre pracovnú rehabilitáciu občanov so zmenenou pracovnou schopnosťou

Výdavky boli čerpané v sume 8 tis. Sk na účasť žiakov SOŠ na medzinárodných súťažiach. 

Rehabilitačné stredisko pre zrakovo postihnutých 

V roku 2008 neboli realizované ZPC. 

Centrum pre medzinárodnoprávnu  ochranu  detí a mládeže 

Výdavky boli čerpané v sume 167 tis. Sk. MF SR refundovalo organizácii cestovné náhrady za platby leteniek do Bruselu z finančnej obálky Ministerstva spravodlivosti SR v sume 132 tis. Sk. Uskutočnených bolo 23 zahraničných pracovných ciest do Belgicka, Francúzska, Talianska, Andorry, Českej republiky a Ukrajiny. 
   
Cieľom bola výmena skúseností s praktickou aplikáciou legislatívy EÚ týkajúcej sa rôznych oblastí súkromného práva v podmienkach jednotlivých členských štátov,  prejednávanie nových podmienok spolupráce, prezentácia elektronického systému na spracovanie a zúčtovanie platieb výživného, príprava odborného textu návrhu budúceho Nariadenia o právomoci, rozhodnom práve, uznávaní a výkone rozhodnutí a spolupráci vo veciach vyživovacej povinnosti, príprava protokolu o spolupráci pri medzištátnych osvojeniach a bilaterálne rokovanie na základe andorrskej strany, osobné konzultácie pripravovaného návrhu nového dokumentu Protokolu o medzištátnych osvojeniach medzi ústrednými orgánmi SR a Talianska, analýza predložených žiadostí žiadateľov s návrhmi zástupcov zúčastnených inštitúcií na zlepšenie ich obsahu a spolupráce pri ich vypracovaní, procedúra vydávania rozhodnutí príslušných talianskych súdov pre mládež o osvojení dieťaťa, stretnutia so žiadateľmi o osvojenie detí zo SR, ako aj s rodinami a osvojenými deťmi zo SR vo vzťahu k povinnostiam v postadopčnom období, účasť na medzinárodných konferenciách k otázkam medzištátneho osvojenia, ako aj na ďalšie aktuálne témy.

Fond sociálneho rozvoja

Výdavky boli po zohľadnení refundácie v sume 13 tis. Sk čerpané v sume 47 tis. Sk z výdavkov programu IS EQUAL na účasť na medzinárodnej konferencii  „Ukončenie programu EQUAL“ a na stretnutí „FNASAT – Národná federácia asociácií podporujúcich Rómske etnikum a kočovníkov“. 

Sociálna implementačná agentúra
	
V roku 2008 neboli realizované ZPC. 

Národný inšpektorát práce

Výdavky predstavovali 1 913 tis. Sk. ZPC súviseli s činnosťou NIP, ktorý sa ako kompetentný orgán štátnej správy podieľa na činnosti v rámci Výboru vrchných predstaviteľov inšpekcie práce (SLIC), na zabezpečovaní úloh Európskej agentúry pre bezpečnosť a ochranu zdravia pri práci so sídlom v Bilbao a na činnosti viacerých odborných pracovných skupín na medzinárodnej úrovni, na príprave legislatívy bezpečnosti a ochrany zdravia pri práci ako aj pracovnoprávnych vzťahov. 

Ústredie práce, sociálnych vecí a rodiny

Výdavky predstavovali 8 265 tis. Sk, z toho 6 615 tis. Sk z prostriedkov ŠR. ZPC boli zamerané na  zastupovanie vo fórach Európskej komisie, v ktorých je ÚPSVR, ako zástupca verejných služieb zamestnanosti aktívne (EURES, HoPES, WAPES a iné), na  získavanie nových medzinárodných odborných kontaktov s cieľom prehlbovania vedomostí a získavania nových poznatkov, ktoré by mohli byť v rôznych oblastiach činností úradov práce, sociálnych vecí a rodiny implementované tak, aby sa skvalitnili služby smerom ku klientom. Uskutočnené boli stretnutia k výmene informácií a účasť na plánovaných odborných konferenciách.

 	V rámci programu INTERREG sa realizovalo stretnutie partnerov služieb zamestnanosti, stretnutie pracovníkov poradenstva prihraničných úradov, stretnutie k problematike sociálnej a profesijnej inklúzie.

Ministerstvo práce, sociálnych vecí a rodiny SR 

Výdavky predstavovali sumu 13 545 tis. Sk, toho z prostriedkov ŠR sumu 9 997 tis. Sk.

Na výročnom zasadnutí Generálnej konferencii Medzinárodnej organizácie práce v Ženeve  sa zúčastnila delegácia SR v počte 21 členov, vrátane zástupcov zamestnávateľov a odborov (1 583 tis. Sk ). 

Takmer 33 % zo všetkých ZPC boli pracovné cesty na zasadnutia orgánov Európskej komisie v Bruseli, najmä zasadnutia stálych výborov,  pracovných skupín a pod., ktoré boli vo väčšine prípadov refundované. Riešili sa aktuálne otázky zamestnanosti – perspektívy a priority, integrácie migrantov a cudzincov v Európe, rodovej rovnosti – zladenie pracovného a rodinného života, rovnosti príležitostí, sociálnej solidarity a sociálneho dialógu. Ďalej boli ZPC zamerané na nadväzovanie nových kontaktov a rozširovanie bilaterálnej spolupráce s členskými krajinami EÚ ako aj s nečlenskými krajinami v oblasti sociálneho zabezpečenia, starostlivosti občanov so zdravotným postihnutím a ich zapojenia do pracovného procesu, otázky o pracovnom čase, o minimálnej mzde, cezhraničnej práci, boji proti násiliu voči ženám a domácemu násiliu, skúsenosti s prípravou prijatia eura.

Inštitút pre výskum práce a rodiny 

Realizovaných bolo 43 ZPC, výdavky predstavovali sumu 254 tis. Sk, z toho z prostriedkov ŠR 114 tis. Sk (24 ZPC). Všetky ZPC súviseli s kontrahovanými záväzkami IVPR voči zriaďovateľovi, príp. voči iným zahraničným partnerom a inštitúciám. Ich realizácia prispela ku konkurencieschopnosti v rámci širšieho európskeho výskumného priestoru a IVPR sa stáva atraktívnym partnerom pre medzinárodné vedecko-výskumné konzorciá zamerané na nadnárodné otázky sociálnej politiky a sociálnej vedy.

Centrum vzdelávania MPSVR SR

V roku 2008 neboli realizované ZPC. 

1.3.2. Výdavky kapitoly podľa funkčnej  klasifikácie

Výdavky kapitoly v sume 50 669 471 tis. Sk boli v štrukturálnom triedení podľa ich účelu (funkčnej klasifikácie) čerpané prevažne v oddiele 10 Sociálne zabezpečenie v sume 44 294 302 tis. Sk (87,4 %). V oddiele 04 Ekonomická oblasť dosiahli 6 336 199 tis. Sk (12,5 %), v oddiele 08 Rekreácia, kultúra a náboženstvo 21 737 tis. Sk (0,04 %), v oddiele 09 Vzdelávanie 11 604 tis. Sk (0,02 %) a v oddiele 01 Všeobecné verejné služby 5 629 tis. Sk (0,01 %).

V rámci oddielu 10 Sociálne zabezpečenie, kde bolo realizované najvyššie čerpanie výdavkov, boli výdavky čerpané:
(v tis. Sk)
	Skupina	Čerpanie	
10.1	Choroba, invalidita a ťažké zdravotné postihnutie	5 357 649	
10.2	Staroba	2 811 999	
10.3	Pozostalí	123 301	
10.4	Rodina a deti	24 862 787	
10.4.0.0	Rodina a deti	6 368 347	
10.4.0.1	Štátne sociálne dávky	1 029 920	
10.4.0.2	Zariadenia sociálnych služieb	1 543 174	
10.4.0.3	Ďalšie sociálne služby	4 619	
10.4.0.4	Príspevky neštátnym subjektom	212 031	
10.4.0.5	Ďalšie dávky sociálneho zabezpečenia	15 704 696	
10.7	Sociálna pomoc občanom v hmotnej a sociálnej núdzi	6 728 544	
10.8	Výskum a vývoj v oblasti sociálneho zabezpečenia	17 090	
10.9	Sociálne zabezpečenie inde neklasifikované	4 392 932	
10	Sociálne zabezpečenie 	44 294 302	
1.3.3. Vyhodnotenie plnenia programovej štruktúry kapitoly

Rozpočet kapitoly v roku 2008 tvorili nasledovné programy:

07C Sociálna inklúzia
07E Tvorba a implementácia politík
a medzirezortné podprogramy:
06G02 Kvalita služieb zamestnanosti 
06G03 Technická pomoc - MPSVR SR
06G04 Aktívna politika trhu práce a zvýšenie zamestnateľnosti - MPSVR SR
06G15 Podpora rastu zamestnanosti
06G16 Podpora zamestnanosti, sociálnej inklúzie a budovanie kapacít v Bratislavskom  
            samosprávnom kraji (ďalej len „BSK)
06G17 Budovanie kapacít a zlepšenie kvality verejnej správy
06G18 Technická pomoc
06H09 Hospodárska mobilizácia - MPSVR SR (gestor MH SR)
09706 Príspevky SR do medzinárodných organizácií - MPSVR SR (gestor MZV SR).

Zámerom programu 07C Sociálna inklúzia je poskytovanie pomoci v hmotnej núdzi, podpora rodiny, kompenzácia sociálnych dôsledkov ťažkého zdravotného postihnutia osôb a podpora iniciatív sociálneho začlenenia efektívnym a transparentným spôsobom. Výdavky na program boli schválené v sume 43 814 796 tis. Sk, po rozpočtových opatreniach 40 352 802 tis. Sk. Čerpanie výdavkov predstavuje sumu 40 147 415 tis. Sk (99,5 %) vrátane 16 738 tis. Sk mimorozpočtových prostriedkov. V rámci podprogramu 07C01 Pomoc v hmotnej núdzi bolo vyplatených 6 728 544 tis. Sk (98,8 %) vrátane poskytnutých dotácií podľa výnosu a náhradného výživného. V zmysle zákona o pomoci v hmotnej núdzi sa v rámci dávky v hmotnej núdzi poskytuje aj príspevok na zdravotnú starostlivosť, aktivačný príspevok, príspevok na bývanie a ochranný príspevok. Nižšie čerpanie na pomoc v hmotnej núdzi o 1,5 mld. Sk v porovnaní s rokom 2007 ovplyvnila najmä klesajúca miera nezamestnanosti a s tým spojený nižší počet vyplácaných príspevkov pre občanov v hmotnej núdzi (pokles o 31 493 poberateľov). Účinnosťou nového zákona o náhradnom výživnom sa rozšíril okruh poberateľov náhradného výživného pre oprávnené osoby, ktorým nevznikol nárok na sirotský dôchodok alebo suma sirotského dôchodku je nižšia ako suma minimálneho výživného. Tým sa zvýšil počet poberateľov, čo sa prejavilo aj v čerpaní výdavkov na náhradné výživné, ktoré je v porovnaní s rokom 2007 vyššie o 16 003  tis. Sk. 
	
V podprograme 07C02 Podpora rodiny boli čerpané finančné prostriedky  v  sume  22 877 458 tis. Sk (99,7 %), z toho na prídavok na dieťa 8 080 395 tis. Sk, rodičovský príspevok 7 624 300 tis. Sk a na ostatné príspevky na podporu rodiny 813 526 tis. Sk. V rámci výdavkov na ostatné príspevky na podporu rodiny boli vyplatené finančné prostriedky na príspevok pri narodení dieťaťa 689 522 tis. Sk, príspevok rodičom, ktorým sa súčasne narodili tri alebo viac detí v sume 704 tis. Sk a na príspevok na pohreb v sume 123 300 tis. Sk. Výdavky na štátom platené poistné za osoby starajúce sa o dieťa boli  poskytnuté v sume 6 359 237 tis. Sk a sú osobitne komentované v časti 1.3.1. 
 
Na kompenzáciu sociálnych  dôsledkov ťažkého zdravotného postihnutia v  podprograme 07C03 bolo vyplatených 5 357 649  tis. Sk (99,4 %). Najvyšší objem výdavkov predstavuje čerpanie prostriedkov na peňažnom príspevku za opatrovanie v sume  2 554 085 tis. Sk. Na kompenzáciu zvýšených nákladov spojených s diétnym stravovaním, hygienou a opotrebovaním šatstva, prevádzkou motorového vozidla a peňažným príspevkom na psa so špeciálnym výcvikom bolo  vyplatených 1 423 286 tis. Sk, na kúpu osobného automobilu 300 122  tis. Sk. Peňažný príspevok na osobnú asistenciu dosiahol sumu 545 786 tis. Sk a ostatné peňažné príspevky na prepravu, kúpu a opravu pomôcok a úpravu bytu, domu a garáže 534 370 tis. Sk. 
	 
V rámci podprogramu 07C04 Iniciatívy v oblasti sociálnej inklúzie boli výdavky čerpané v sume 271 219 tis. Sk (99,7 %), z toho za zvýšenie zamestnateľnosti cez FSR 15 170 tis. Sk (99,9 %), na Program podpory komunitnej sociálnej práce 43 342 tis. Sk (99,9 %) a na ostatné iniciatívy 212 707 tis. Sk (99,6 %). 

V podprograme 07C05 Starostlivosť o ohrozené deti čerpanie výdavkov predstavovalo sumu 2 094 898 tis. Sk (98,9 %), z toho 16 738 tis. Sk tvorili mimorozpočtové prostriedky. Výdavky na ústavnú starostlivosť v štátnych DeD boli čerpané v sume 1 543 174 tis. Sk (101,1 %) vrátane 16 738 tis. Sk z mimorozpočtových zdrojov. Na ústavnú starostlivosť v neštátnych zariadeniach bolo poskytnutých 181 150 tis. Sk a na náhradnú rodinnú starostlivosť 339 693 tis. Sk. Výdavky na prevenciu a sanáciu  boli čerpané v sume 30 881 tis. Sk (63,9 %). 

V podprograme 07C06 Nesystémové dávky sociálneho poistenia bolo poskytnutých 1 111 999 tis. Sk (100 %) a v podprograme 07C07 Vianočný príspevok dôchodcom 1 700 000 tis. Sk (100,0 %). Uvedené výdavky sú komentované v časti 1.3.1. 

Program 07E Tvorba a implementácia politík je zameraný na zvyšovanie kvality výkonu štátnej správy v oblasti sociálnych vecí, služieb zamestnanosti pri implementácii politík a súvisiacich právnych noriem. Výdavky boli zabezpečované v rámci podprogramov riadiaca, koncepčná a výskumná činnosť a výkon štátnej správy na úseku sociálnych vecí, rodiny, práce a zamestnanosti, a to na činnosť ústredného orgánu, príspevkových organizácií, ÚPSVR, CMPODM a NIP. Rozpočet uvedeného programu v sume 4 573 396 tis. Sk, po vykonaných rozpočtových opatreniach 4 601 593 tis. Sk, bol čerpaný v sume 4 600 685 tis. Sk (100,0 %) vrátane mimorozpočtových prostriedkov 15 023 tis. Sk. 

MPSVR SR ako účastník medzirezortného programu 06G Ľudské zdroje riešilo podprogramy, ktorých výdavky boli určené na zabezpečenie financovania nástrojov aktívnej politiky trhu práce v zmysle zákona o službách zamestnanosti. Zámerom medzirezortného programu je vytváranie podmienok na zlepšenie zamestnateľnosti znevýhodnených uchádzačov o zamestnanie, pre rozvoj moderných služieb zamestnanosti, zlepšenie celkovej situácie v oblasti rovnosti príležitostí, antidiskriminácie a podpory sociálnej inklúzie realizovaním projektov financovaných z rozpočtu EÚ a spolufinancovaných zo ŠR.

Podprogram  06G02  Kvalita   služieb   zamestnanosti   bol  rozpočtovaný  v sume 669 629 tis. Sk, po vykonaných rozpočtových opatreniach v sume 1 103 850 tis. Sk a čerpanie predstavovalo 1 102 709 tis. Sk (99,9 %). Z uvedeného podprogramu sa zabezpečovalo financovanie národných projektov podľa opatrení programu SOP ĽZ, JPD NUTS II Cieľ 3 a IS EQUAL.

Výdavky  na   podprogram   06G03  Technická pomoc - MPSVR SR    rozpočtované  v  sume 99 257 tis. Sk, po úprave rozpočtu v sume 162 340 tis. Sk, boli čerpané v sume 162 340 tis. Sk (100,0 %). V rámci podprogramu bola financovaná limitovaná a nelimitovaná technická pomoc SOP ĽZ, JPD NUTS II Cieľ 3 a IS EQUAL.
V priebehu roka bol upravovaný rozpočet o výdavky druhého programového obdobia Zamestnanosť a sociálna inklúzia v podprograme 06G15 Podpora rastu zamestnanosti v sume 721 296 tis. Sk s čerpaním na 100,0 %, v podprograme 06G16 Podpora zamestnanosti, sociálnej inklúzie a budovanie kapacít v BSK v sume 5 054 tis. Sk s čerpaním v sume 4 984 tis. Sk (98,6 %), v podprograme 06G17 Budovanie kapacít a zlepšenie kvality verejnej správy bol upravený rozpočet v sume 47 450 tis. Sk s čerpaním na 100,0 % a podprograme 06G18 Technická pomoc v sume 63 628 tis. Sk s čerpaním na 100,0 %. Upravený rozpočet v podprograme 07C08 Podpora sociálnej inklúzie predstavoval sumu 5 648 tis. Sk s čerpaním na 100,0 %. V rámci uvedeného operačného programu boli financované národné projekty na podporu zamestnanosti uchádzačov o zamestnanie, podporu zamestnanosti občanov so zdravotným postihnutím a  aktiváciu uchádzačov o zamestnanie.

Podprogram 06G04 Aktívna politika trhu práce a zvýšenie zamestnateľnosti - MPSVR SR rozpočtovaný v sume 3 764 963 tis. Sk, po vykonaných rozpočtových opatreniach v sume 3 826 726 tis. Sk, bol čerpaný v sume 3 813 384 tis. Sk (99,7 %) vrátane 357 tis. Sk mimorozpočtových prostriedkov. Uvedený podprogram je štruktúrovaný na plnenie priorít a opatrení programových dokumentov SOP ĽZ a JPD NUTS II Cieľ 3, ako aj projekty financované v rámci IS INTERREG IIIA a OP Základná infraštruktúra poskytnuté z ERDF prostredníctvom výzvy Ministerstva výstavby a regionálneho rozvoja SR. 

Z prostriedkov štátneho rozpočtu (zdroj 111) boli financované prvky 06G0404 a 06G040J. Prvok 06G0404 Národné programy na rozvoj aktívnej politiky trhu práce a zvýšenie zamestnateľnosti bol rozpočtovaný v sume 379 395 tis. Sk, po úprave 1 116 769 tis. Sk a bol čerpaný v sume 1 105 194 tis. Sk (99,0 %) vrátane 357 tis. Sk mimorozpočtových prostriedkov. V rámci tohto prvku boli rozpočtované výdavky pre IPR, RSZP a na aktívnu politiku trhu práce. Na aktívnu politiku trhu práce bol pre ÚPSVR schválený rozpočet vo výške 300 000 tis. Sk, upravený rozpočet 1 032 000 tis. Sk  a bol čerpaný v sume 1 020 079 tis. Sk na zabezpečenie financovania: 

o	záväzkov z dohôd uzatvorených do 31. 12. 2003 v zmysle zákona č. 387/1996 Z. z. o zamestnanosti v znení neskorších predpisov              
o	záväzkov z dohôd uzatvorených do 31. 12. 2007 v zmysle zákona o službách zamestnanosti  
o	obligatórnych nástrojov, ktoré nie sú zahrnuté v rozpočtoch NP
o	národných projektov - JPD Cieľ 3 a SOP ĽZ z programového obdobia 2004 - 2006, ktoré sú financované formou priebežných platieb
o	národných projektov - SR a BSK OP ZaSI z programového obdobia 2007 - 2013, ktoré sú financované formou priebežných platieb.

Ďalej boli zo štátneho rozpočtu na aktívnu politiku trhu práce vyčlenené prostriedky v prvku 06G040J Individuálnu štátnu pomoc, a to formou príspevku na vytvorenie nového pracovného miesta a príspevku na vzdelávanie zamestnanca prijatého na novovytvorené pracovné miesto v celkovej výške 649 552 tis. Sk. 

Prehľad o plnení záväzkov voči investorom v roku 2008:
(v Sk)
 	Investor	Vyplatená výška príspevku na vzdelávanie	Vyplatená výška príspevku na pracovné miesta	Počet podporených pracovných miest
v roku 2008	Celkový počet podporovaných pracovných miest
v  rokoch 
2004 - 2008	
1	Alcan Slovensko Extrusions s.r.o.	0	0	0	0	
2	Camfil Farr s.r.o.	4 466 610	6 340 492	60	60	
3	Continental Automotive Systems Slovakia s.r.o.	0	4592 332	32	32	
4	Eltek Valere s.r.o.	278 821	21 389 325	204	258	
5	Giesecke & Devrient Slovakia, s.r.o.	490 793	25 709 172	202	317	
6	Johnson Control Lučenec, s.r.o.	5 267 681	2 619 913	 3	308	
7	Johnson Control Trenčín, s.r.o.	0	63 370 522	353	362	
8	KIA Motors Slovakia, s.r.o.	37 706 344	86 900 068	973	2 451	
9	Leaf Slovakia, s.r.o.	19 602 000	12 098 303	 182	255	
10	Mobis Slovakia, s.r.o.	21 924 106	36 429 061	429	924	
11	Monarflex, s.r.o.	1 668 545	3 384 340	26	71	
12	Ness Slovakia, s.r.o.	2 056 143	9 254 150	98	186	
13	PCA Slovakia, s.r.o.	 0	40 393 376	5	3 000	
14	Quatena s.r.o.	 0	4 781 240	26	76	
15	Samsung Elektronics Slovakia, s.r.o.	12 776 392	0	0	0	
16	Soitron, a.s.	0	8 8526 256	49	120	
17	T-systems Slovakias.r.o.	23 646 955	83 114 666	512	512	
18	Tubex Slovakia, s.r.o.	7 814 357	12 032 668	43	137	
19	Valeo Slovakia, s.r.o.	0	41 787 585	128	534	
20	Visteon Slovakia, s.r.o.	4 257 564	0	0	0	
21	Yura Eltec Corporation Slovakia, s.r.o.	0	42 143 634	499	499	
22	ŽP PRAKO, s.r.o.	0	2 398 354	40	40	
 	Spolu	141 956 311	507 595 457	3 864	10 142	

Realizácia národných projektov na rozvoj aktívnej politiky trhu práce a rozvoj zamestnateľnosti zo zdroja štátny rozpočet a z rozpočtu EÚ sa prejavila pozitívne na merateľných ukazovateľoch trhu práce.

V roku 2008 dosiahol priemerný stav celkového počtu uchádzačov o zamestnanie 230 433 osôb. V porovnaní s rokom 2007 je to pokles o 20 505 osôb, t. j. o 8,17 %. Priemerný počet disponibilných uchádzačov o zamestnanie dosiahol za rok 2008 počet 199 561 osôb. V medziročnom porovnaní je to pokles o 19 670 osôb (o 8,97 %).

V decembri 2008 úrady práce, sociálnych vecí a rodiny evidovali 248 556 uchádzačov o zamestnanie, t. j. medziročný nárast o 13 326 osôb (o 5,67 %) a 218 920 disponibilných uchádzačov o zamestnanie, t. j. v medziročnom porovnaní o 11 057 osôb  (o 5,32 %) viac ako v decembri 2007.

Miera nezamestnanosti z celkového počtu uchádzačov o zamestnanie v priemere za rok 2008 dosiahla úroveň 8,83 %, čo predstavuje oproti roku 2007 pokles o 0,82 p. b. V decembri 2008 dosiahla úroveň 9,53 %, čo v medziročnom porovnaní znamená nárast o 0,30 percentuálneho bodu.

Miera evidovanej nezamestnanosti v priemere za rok 2008 dosiahla úroveň 7,65 %, čo v porovnaní s rokom 2007 predstavuje pokles o 0,78 p. b. V decembri 2008 dosiahla úroveň 8,39 %, čo v medziročnom porovnaní znamená nárast o 0,40 percentuálneho bodu.

Na podprograme 06H09 Hospodárska mobilizácia - MPSVR SR rozpočtovaná suma 1 000 tis. Sk bola viazaná podľa § 8 ods. 6 zákona o rozpočtových pravidlách. 

V podprograme 09706 Príspevky SR do medzinárodných organizácií - MPSVR SR bola po úprave rozpočtu vyčlenená suma 5 635 tis. Sk a čerpanie predstavovalo 5 629 tis. Sk (99,9 %) na úhradu členských príspevkov pre Medzinárodnú organizáciu práce a Európske centrum pre sociálnu politiku a výskum. 

1.3.4. Výdavky kapitoly z rozpočtu EÚ a iné prostriedky zo zahraničia

Výdavky z rozpočtu EÚ rozpočtované v sume 2 526 236 tis. Sk, po úprave rozpočtu 3 165 674 tis. Sk, boli čerpané v sume 3 163 261 tis. Sk (99,9 %), z toho predstavujú výdavky ESF – 1. programové obdobie sumu 2 443 271 tis. Sk (99,9 %), výdavky ESF – 2. programové obdobie sumu 717 078 tis. Sk (100 %) a výdavky ERDF sumu 2 912 tis. Sk (100 %). V medziročnom porovnaní boli čerpané o 810,6 mil. Sk vyššie (index 134,5).

Čerpanie prostriedkov rozpočtovaných na ESF
(tis. Sk)
Ukazovateľ	Schválený
rozpočet	Upravený
rozpočet	Skutočnosť
	Plnenie v %	
ESF – 1. programové obdobie (1161)	1 728 060	635 539	635 316	100,0	
Spolufinancovanie zo ŠR - 1. programové obdobie (1162)	640 996	164 205	163 983	99,9	
ESF z predchádzajúceho roka – 1. programové obd. (1361)	0	1 810 042	1 807 955	99,9	
Spolufin. zo ŠR z predch. roka - 1. progr. obdobie (1362)	0	703 135	702 772	99,9	
ESF – 2. programové obdobie (11T1)	798 176	620 516	620 413	100,0	
Spolufinancovanie zo ŠR - 2. programové obdobie (11T2)	140 855	105 263	105 246	100,0	
ESF z predchádzajúceho roka - 2. programové obd. (13T1)	0	96 665	96 665	100,0	
Spolufin. zo ŠR z predch. roka - 2. progr. obdobie (13T2)	0	20 633	20 633	100,0	
ESF – 1. programové obdobie (1161+1361)	1 728 060	2 445 581	2 443 271	99,9	
ESF – 2. programové obdobie (11T1+13T1)	798 176	717 181	717 078	100,0	
ESF spolu (1161+1361+11T1+13T1)	2 526 236	3 162 762	3 160 349	99,9	
ESF vrátane spolufinancovania zo ŠR spolu	3 308 087	4 155 998	4 152 983	99,9	
(1161+1162+1361+1362+11T1+11T2+13T1+13T2)					

Výdavky ESF vrátane spolufinancovania zo ŠR boli čerpané v sume 4 152 983 tis. Sk (99,9 %), z toho výdavky ESF – 1. programové obdobie v sume 3 310 026 tis. Sk (99,9 %), v medziročnom porovnaní boli čerpané o 169 976 tis. Sk vyššie (index 105,4) a výdavky ESF – 2. programové v sume 842 957 tis. Sk (100 %).

Čerpanie prostriedkov rozpočtovaných na ERDF
 (tis. Sk)
Ukazovateľ	Schválený
rozpočet	Upravený
rozpočet	Skutočnosť
	Plnenie v %	
ERDF (1151)	0	2 747	2 747	100,0	
Spolufinancovanie zo ŠR (1152)	0	736	736	100,0	
ERDF z predchádzajúceho roka (1351)	0	165	165	100,0	
Spolufinancovanie zo ŠR z predchádzajúceho roka (1352)	0	55	55	100,0	
Spolufinancovanie zo ŠR (11C5)	0	144	144	100,0	
ERDF spolu (1151+1351)	0	2 912	2 912	100,0	
Spolufinancovanie zo ŠR spolu (1152+1352+11C5)	0	935	935	100,0	
ERDF vrátane spolufinancovania zo ŠR spolu	0	3 847	3 847	100,0	

Výdavky ERDF na projekty v rámci IS INTERREG IIIA a OP Základná infraštruktúra prostredníctvom výzvy Ministerstva výstavby a regionálneho rozvoja SR boli  čerpané v sume 2 912 tis. Sk (100 %), vrátane spolufinancovania zo ŠR v sume 3 847 tis. Sk (100 %).

Odbor PJ ESF čerpal výdavky z prostriedkov EÚ a zo spolufinancovania zo ŠR v sume 1 300 040 tis. Sk (100 %). Prostriedky 1. programového obdobia boli poskytnuté v sume 1 085 869 tis. Sk, z toho spolufinancovanie zo ŠR 325 211 tis. Sk na dopytovo – orientované projekty konečným prijímateľom z verejného a súkromného sektora realizujúcim projekty a na národné projekty v súlade s programovým dokumentom SOP ĽZ, JPD NUTS II Cieľ 3 a IS EQUAL. Uvedené finančné prostriedky boli poskytnuté  systémom zálohových platieb v počte 541 a 1 386 priebežných platieb po schválení súhrnných žiadostí o platbu odborom platieb MF SR. Prostriedky 2. programového obdobia boli poskytnuté  v súlade s OP ZaSI v sume 214 171 tis. Sk, z toho spolufinancovanie zo ŠR 31 561 tis. Sk.
(tis. Sk)
Programový dokument	Zdroj	
	1161	1162	1361	1362	Spolu	
SOP ĽZ	223 519	54 185	287 656	79 232	644 592	
JPD NUTS II Cieľ 3	55 082	0	97 113	148 618	300 813	
IS EQUAL 	33 939	15 845	63 349	27 331	140 464	
1. programové obdobie spolu 	312 540	70 030	448 118	255 181	1 085 869	
	11T1	11T2	13T1	13T2	Spolu	
OP ZaSI (2. programové obdobie)	182 610	31 561	0	0	214 171	

V súvislosti so zabezpečením  realizácie projektov SOP ĽZ, projektov JPD NUTS II Cieľ 3 a IS EQUAL v organizáciách ústrednej správy  boli rozpočtovými opatreniami MF SR v počte 111 na základe žiadostí MPSVR SR  presunuté do jednotlivých kapitol štátneho rozpočtu finančné prostriedky v sume 128 754 tis. Sk, z toho prostriedky z  rozpočtu  EÚ v sume 71 621 tis.  Sk a prostriedky na spolufinancovanie zo ŠR v sume 57 133 tis. Sk. Výdavky boli presunuté do  kapitoly MF SR (40 663 tis. Sk), Ministerstva obrany SR (13 076 tis. Sk), Ministerstva vnútra SR (17 083 tis. Sk), Ministerstva spravodlivosti SR (8 076 tis. Sk), Ministerstva školstva SR (12 022 tis. Sk), Úradu geodézie, kartografie a katastra SR (5 955 tis. Sk), Slovenskej akadémie vied (7 372 tis. Sk), Ministerstva dopravy, pôšt a telekomunikácií SR (5 435 tis. Sk), Úradu vlády SR (4 515 tis. Sk), Ministerstva pôdohospodárstva SR (3 313 tis. Sk), Úradu pre verejné obstarávanie (2 551 tis. Sk), Kancelárie NR SR (2 246 tis. Sk) a i.

MF SR listom č. MF/032878/2008-441 z 29. 12. 2008 viazalo záväzné ukazovatele v súvislosti s § 8 ods. 6 zákona o rozpočtových pravidlách v sume 2 263 660 789,38 Sk, z toho prostriedky na spolufinancovanie zo ŠR 624 988 983,82 Sk.
	Mimorozpočtové výdavky na zdroji 35 – zahraničné granty boli použité v sume 11 544 tis. Sk na aktivity v zmysle príslušných zmlúv a dokumentov  (uvedené v časti 1.2.2.). Rozdiel 11 tis. Sk vyplýva z nižšieho čerpania výdavkov v ÚPSVR na Projekt LEONARDO – Brána k poradenstvu.   

1.4. Výsledok rozpočtového hospodárenia rozpočtovej kapitoly
(tis. Sk)
Ukazovateľ	Schválený rozpočet	Upravený rozpočet	Skutočnosť	
Príjmy spolu	3 159 098	3 878 095	3 497 968	
z toho: prijaté z rozpočtu EÚ	2 526 236	3 245 233	2 663 900	
Výdavky spolu	52 928 276	50 890 374	50 669 471	
z toho: kryté prostriedkami EÚ	2 526 236	3 165 674	3 163 261	
Saldo príjmov a výdavkov	-49 769 178	-47 012 279	-47 171 503	
z toho: z prostriedkov EÚ	0	79 559	-499 361	

V porovnaní so skutočne dosiahnutými výsledkami predchádzajúceho roka bol v schválenom rozpočte založený celkový rast príjmov o 129 294 tis. Sk a výdavkov o 3 732 986 tis. Sk.

	V schválenom rozpočte kapitoly na rok 2008 boli obsiahnuté finančné vzťahy k rozpočtu EÚ, a to očakávané rozpočtové príjmy z rozpočtu EÚ v celkovej sume 2 526 236 tis. Sk a výdavky kryté prostriedkami EÚ v rovnakej sume. 

V štruktúre príjmov kapitoly bol záväzný ukazovateľ v sume 632 862 tis. Sk rozpočtovaný vyšší o 2,7 % (16 772 tis. Sk) v porovnaní so schváleným rozpočtom roka 2007. Z rozpočtovanej sumy podstatnú časť tvorili odvody za neplnenie povinného podielu zamestnávania občanov so ZPS, príjmy z pokút uložených orgánmi štátneho dozoru nad bezpečnosťou práce na základe výkonu dozoru, vrátené platby z poskytnutých dávok sociálnej pomoci a z príspevkov poskytnutých v rámci aktívnej politiky trhu práce a pod. Príjmy z rozpočtu EÚ sa na celkových príjmoch kapitoly podieľajú 80,0 % s poklesom oproti schválenému rozpočtu roku 2007 o 1 424,5 mil. Sk. 

	Schválený rozpočet výdavkov kapitoly v sume 52 928 276 tis. Sk bol o 2,1 % (1 111 384 tis. Sk) vyšší oproti roku 2007. Zameraný bol najmä na oblasť sociálnej inklúzie, výkon štátnej správy na úseku sociálnych vecí, rodiny, práce a zamestnanosti a aktívnu politiku trhu práce a zvýšenie zamestnateľnosti. 

V priebehu roka na základe jednotlivých rozpočtových opatrení došlo k úprave schválených príjmov a výdavkov ŠR. Schválené príjmy v sume 3 159 098 tis. Sk boli zvýšené o 718 997 tis. Sk a upravené na sumu 3 878 095 tis. Sk a celkové výdavky boli znížené o 2 037 902 tis. Sk na sumu 50 890 374 tis. Sk. Pôvodný rozpočtovaný schodok vo výške 49 769 178 tis. Sk sa znížil na 47 012 279 tis. Sk (o 2 756 899 tis. Sk).

	V skutočnosti dosiahli celkové príjmy sumu 3 497 968 tis. Sk, čo je o 338 870 tis. Sk viac oproti schválenému rozpočtu a o 380 127 tis. Sk menej v porovnaní s upraveným rozpočtom. Celkové príjmy boli o 468 164 tis. Sk vyššie oproti predchádzajúcemu roku (index 115,5).

	Skutočné celkové výdavky boli čerpané v sume 50 669 471 tis. Sk a boli o 2 258 805 tis. Sk nižšie oproti schválenému rozpočtu a o 220 903 tis. Sk nižšie oproti upravenému rozpočtu. V porovnaní s rokom 2007 sa celkové výdavky zvýšili o 1 474 181 tis. Sk (index 103,0).
	Výsledný schodok dosiahol 47 171 503 tis. Sk a je o 2 597 675 tis. Sk nižší oproti schválenému rozpočtu a o 159 224 tis. Sk vyšší oproti upravenému rozpočtu, čo ovplyvnilo nižšie plnenie príjmov oproti rozpočtovaným. Medziročne sa zvýšil o 1 006 017 tis. Sk (index 102,2). 

	Podrobnejšie hodnotenie príjmov a výdavkov je uvedené v príslušných častiach správy.

1.5. Finančné operácie

V priebehu sledovaného obdobia neboli realizované žiadne príjmové ani výdavkové finančné operácie.

1.6. Zhodnotenie zamestnanosti

V rámci bežných výdavkov boli rozpočtované výdavky na mzdy, platy, služobné príjmy a OOV v sume 2 922 974 tis. Sk, po rozpočtových opatreniach v sume 3 058 692 tis. Sk, z toho zo štátneho rozpočtu  v sume 2 990 739 tis. Sk a z rozpočtu EÚ v sume 67 953 tis. Sk. Skutočné čerpanie miezd, platov, služobných príjmov a OOV predstavuje 3 058 859 tis. Sk (100,0 %). Prostriedky ŠR boli čerpané v sume 2 990 693 tis. Sk (100,0 %), z toho spolufinancovanie zo ŠR 22 524 tis. Sk (100,0 %), prostriedky z rozpočtu EÚ v sume 67 947 tis. Sk (100,0 %). V súlade s § 23 zákona o rozpočtových pravidlách boli čerpané výdavky v  sume 219 tis. Sk. 
	
V roku 2008 zamestnával rezort MPSVR SR v rozpočtovej sfére v priemernom prepočítanom počte  12 606 zamestnancov, z toho v štátnej službe 7 636 a pri výkone práce vo verejnom záujme 4 970, čo je v porovnaní  s upraveným limitom počtu zamestnancov rezortu  (12 907)  menej o 301 zamestnancov (2,3 %). Na neplnení počtu zamestnancov sa podieľali počtom 132 osôb ÚPSVR a počtom 60 osôb NIP.
	
Priemerný mesačný plat v rezorte MPSVR SR dosiahol  v roku 2008 sumu 20 221 Sk V porovnaní s plánovaným  priemerným platom  (19 748 Sk) bol vyšší o 473 Sk a to z dôvodu použitia časti finančných prostriedkov určených na platy za uvoľnených zamestnancov. 
	
Vývoj priemerného platu v rozpočtových organizáciách
								(Sk)	
organizácia	IPR	RSZP	CMPODM	FSR	SIA	NIP	ÚPSVR	ústredný orgán	
rok 2007	18 140	17 821	25 724	26 168	37 841	24 152	17 758	33 996	
rok 2008	19 342	19 089	28 333	34 750	39 265	25 934	19 134	36 539	

									

									

									

Rozpočtové organizácie čerpali platové plnenia do výšky 100 % rozpočtovanej sumy, a to IPR pri počte 119 zamestnancov v sume 27 620 tis. Sk, RSZP pri počte 32 zamestnancov v sume 7 330 tis. Sk, CMPODM pri počte 16 zamestnancov v sume 5 440 tis. Sk, FSR pri počte 68 zamestnancov v sume 28 356 tis. Sk, SIA pri počte 45 zamestnancov v sume 21 203 tis. Sk, NIP pri počte 473 zamestnancov (z toho 49 v NIP a 424 v IP) v sume 147 199 tis. Sk (z toho 17 208 tis. Sk v NIP a 129 991 tis. Sk v IP) a ÚPSVR pri počte 11 468 zamestnancov (z toho 350 v ústredí a 11 118 v úradoch práce) v sume 2 633 171 tis. Sk (z toho v ústredí  116 808 tis. Sk a v úradoch práce 2 516 363 tis. Sk). 
	
Ústredný orgán oproti rozpísanému počtu zamestnancov 445 zamestnával v priemernom prepočítanom počte 430 zamestnancov. Upravený rozpočet miezd, platov, služobných príjmov a OOV v sume 188 541 tis. Sk čerpal v sume 188 540 tis. Sk (100,0 %). Uvedenému skutočnému čerpaniu platových plnení a počtu zamestnancov zodpovedal dosiahnutý priemerný plat 36 539 Sk, čo je zvýšenie oproti roku 2007 o 2 543 Sk. Prostriedky ŠR boli čerpané v sume 152 883 tis. Sk, z toho spolufinancovanie zo ŠR 13 746 tis. Sk a prostriedky z rozpočtu EÚ v sume 35 657 tis. Sk. Vzhľadom k tomu, že zdroje technickej pomoci SOP ĽZ a JPD NUTS Cieľ 3 boli vyčerpané priebehu 3. štvrťroka, mzdové nároky oprávnených zamestnancov do konca roka vo výške 12,0 mil. Sk bolo potrebné riešiť rozpočtovým opatrením z prostriedkov ŠR.

Príspevkové organizácie vykázali mzdové náklady v sume 15 994 tis. Sk pri priemernom prepočítanom počte 50 zamestnancov. IVPR čerpal mzdové náklady vrátane mimorozpočtových zdrojov v sume 9 740 tis. Sk, čo pri počte 26 zamestnancov predstavuje priemerný plat  31 218 Sk. CV MPSVR čerpalo mzdové náklady vrátane mimorozpočtových zdrojov vo výške 6 254 tis. Sk, čo pri počte 24 zamestnancov predstavuje priemerný plat 21 715 Sk. 

1.7. Zhodnotenie výsledkov kontrol 

Inštitút pre pracovnú rehabilitáciu občanov so zmenenou pracovnou schopnosťou

	Vykonané boli vnútorné kontroly v pokladni, pričom neboli zistené nedostatky vo vedení  pokladničnej dokumentácie. 
                    
Rehabilitačné stredisko pre zrakovo postihnutých 

V organizácii boli v priebehu roka vykonávané predbežné a priebežné kontroly a kontroly v pokladni.

Centrum pre medzinárodnoprávnu  ochranu  detí a mládeže 

 	Správa finančnej kontroly vykonala následnú finančnú kontrolu hospodárenia s verejnými prostriedkami a nakladania s majetkom štátu za roky 2005-2007. Na odstránenie nedostatkov boli prijaté opatrenia.
   
Fond sociálneho rozvoja

Zameranie činnosti vnútornej kontroly a sťažností bolo orientované na výkon následnej kontroly ako súčasti jednotného a komplexného systému finančného riadenia zabezpečujúceho dodržiavanie všeobecne záväzných právnych predpisov a vnútorných smerníc FSR na dodržiavanie hospodárnosti a efektívnosti pri hospodárení s verejnými prostriedkami. 
V roku 2008 vykonalo oddelenie vnútornej kontroly a sťažností interné kontroly zamerané hlavne na dodržiavanie interných manuálov. Zistené porušenia boli riešené priamo so zodpovednými zamestnancami v zmysle platných právnych predpisov a interných smerníc FSR. 

Sociálna implementačná agentúra

V rámci vnútorných kontrol bola vykonaná kontrola Preverenia  procesu vyhlasovania a hodnotiaceho procesu výzvy DOP –SIA-2008/4.1.3/01, v rámci ktorej neboli zistené žiadne nedostatky. 

Národný inšpektorát práce

Príslušné správy finančnej kontroly vykonali kontroly zamerané na hospodárenie s verejnými prostriedkami a nakladanie s majetkom štátu na NIP, na IP Košice, IP Prešove, IP Žilina a následné finančné kontroly na IP Banská Bystrica a IP Bratislava, pričom v žiadnom z kontrolovaných subjektov neboli zistené závažné nedostatky.
	
Ústredie práce, sociálnych vecí a rodiny

Odbor kontroly ústredia v roku 2008 vykonal na úradoch práce, sociálnych vecí a rodiny celkom 28 vnútorných kontrol, z toho v oblasti služieb zamestnanosti 9 kontrol, v oblasti sociálnych vecí 3 kontrolné akcie, v oblasti hospodárenia úradov, kontrolnej činnosti a dodržiavania zákona o štátnej službe 7 kontrol, dodržiavania zákona o sťažnostiach a zákona o petíciách 5 kontrol a 4 komplexné kontroly na úseku služieb zamestnanosti, sociálnych vecí a hospodárenia úradu.

V oblasti služieb zamestnanosti z 9 kontrol boli uskutočnené 2 kontroly plnenia opatrení na odstránenie zistených nedostatkov na základe predchádzajúcich kontrol, pričom neboli zistené nedostatky. V ostatných prípadoch boli zistené nedostatky, a to porušenia zo strany zamestnancov najmä pri výkone predbežnej finančnej kontroly v zmysle ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. v platnom znení a nedodržiavanie interných pokynov vydaných za základe všeobecne záväzných právnych predpisov a spisového poriadku. 

V oblasti sociálnych vecí boli zistené porušenia pri realizácii predbežnej finančnej kontroly, porušenia príslušných zákonov v oblasti sociálnych vecí v súvislosti s použitím a vyplácaním finančných prostriedkov štátneho rozpočtu poskytnutých ako peňažné príspevky na kompenzáciu dôsledkov ťažkého zdravotného poskytnutia. V prípade ďalších dvoch kontrol v oblasti sociálnych vecí boli vykonané kontroly opatrení na odstránenie zistených nedostatkov na základe predchádzajúcich kontrol, pričom neboli zistené nedostatky.

V oblasti hospodárenia z celkového počtu 7 kontrol boli v 6-tich prípadoch zistené porušenia v nedodržiavaní príslušných ustanovení zákona o rozpočtových pravidlách, zákona o ochrane majetku štátu, zákona o účtovníctve a interných predpisov vydaných na ich základe.

Na piatich úradoch práce bola vykonaná kontrola dodržiavania zákona o sťažnostiach. Najčastejšie nedostatky boli v tom, že kontrolovaný subjekt neurčil zodpovednú osobu za nedostatky, nedodržal predpísané náležitosti zápisnice a nedodržal ustanovenia § 4 ods. 1, 2 zákona o sťažnostiach.
Na základe výsledkov kontrol riaditelia príslušných úradov prijali konkrétne opatrenia na odstránenie zistených nedostatkov, ktoré budú predmetom kontrol v nasledujúcom období.

Na ÚPSVR boli vykonané vonkajšie kontroly:

Sekcia riadenia ESF MPSVR SR vykonala 2 kontroly na mieste Národného projektu VII B Zefektívnenie, modernizácia a zvyšovanie odborných poradenských služieb – kontrola oprávnenosti výdavkov za marec a máj 2008. Na odstránenie zistených nedostatkov boli prijaté opatrenia a zabezpečené ich splnenie.

Správa finančnej kontroly vykonala kontrolu hospodárenia s verejnými prostriedkami a nakladania s majetkom štátu za roky 2005-2007. Nedostatky boli zistené vo výkone predbežnej finančnej kontroly podľa § 9 zákona o finančnej kontrole a v nedodržiavaní § 9 zákona o správe majetku štátu. Na odstránenie zistených nedostatkov boli prijaté opatrenia. 

Najvyšší kontrolný úrad SR vykonal kontrolu dodržiavania povinností orgánov a inštitúcií verejnej správy pri zabezpečení ich pripravenosti na zavedenie eura v SR. Kontrolou neboli zistené nedostatky.
	
Ministerstvo práce, sociálnych vecí a rodiny SR 

Odbor kontroly a štátneho dozoru ministerstva v rámci svojej činnosti organizoval a vykonával v rozsahu pôsobnosti ministerstva následnú finančnú kontrolu v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. v platnom znení, predpisov a pravidiel ES a SR, ktoré upravujú oblasť štrukturálnych fondov, ako aj financovanie z verejných zdrojov. 	

Zabezpečovanie výkonu následnej finančnej kontroly bolo zamerané na dodržiavanie rozpočtovej disciplíny a účinného a efektívneho hospodárenia s prostriedkami ŠR s orientáciou aj na čerpanie a použitie dotácií poskytnutých občianskym združeniam, na dodržiavanie zákonnosti, hospodárnosti, efektívnosti a účinnosti pri hospodárení s verejnými prostriedkami vrátane prostriedkov Európskej únie, v koordinácii a súčinnosti s MF SR a Správami finančnej kontroly.  

	Výkon následnej finančnej kontroly v pôsobnosti rezortu bol zabezpečovaný v súlade s dokumentom „Zamerania činnosti odboru kontroly a štátneho dozoru“. Vo svojej činnosti odbor kontroly a štátneho dozoru ministerstva spolupracoval s vecne príslušnými útvarmi ministerstva, sekciou auditu a kontroly MF SR, Najvyšším kontrolným úradom SR a sekciou kontroly Úradu vlády SR.    

Odborom kontroly a štátneho dozoru ministerstva boli vykonané vnútorné kontroly:

- 5 % vzorková kontrola prostriedkov EÚ 

V nadväznosti na základné východiská, priority a zameranie činnosti odboru kontroly a štátneho dozoru sa v rámci koordinácie s MF SR podieľal odbor kontroly a štátneho dozoru ministerstva na príprave a výkone 5 % vzorkovej kontroly prostriedkov ESF so zameraním na overenie uplatňovania a účinnosti riadiacich a kontrolných systémov, zodpovedajúcej dokumentácii na poskytnutie finančných prostriedkov v súlade s ustanoveniami Spoločenstva a národnou legislatívou, vrátane spolufinancovania štátom - následná finančná kontrola na MPSVR SR SOP ĽZ (1 projekt), následná finančná kontrola na MPSVR SR – Riadiacom orgáne JPD NUTS II Bratislava Cieľ 3 a Odbore PJ ESF (2 projekty), následná finančná kontrola na MPSVR SR – Riadiacom orgáne IS EQUAL a Odbore PJ ESF (2 projekty).

- následná finančná kontrola prostriedkov štátneho rozpočtu

Následná finančná kontrola prostriedkov štátneho rozpočtu poskytnutých formou povoleného prekročenia limitu výdavkov štátneho rozpočtu na rok 2007 pre kapitolu MPSVR SR na základe rozhodnutia predsedu vlády SR z rezervy predsedu vlády SR pre DeD rodinného typu na Učiteľskej ul. č. 42 v Bratislave.

Na základe výsledkov vykonaných interných následných finančných kontrol bolo kontrolovaným subjektom v Zápisnici o prerokovaní správy uložené prijať  príslušné opatrenia a následne ich predložiť kontrolnému orgánu. Kontrolované subjekty boli súčasne  zaviazané kontrolnému orgánu predložiť písomnú správu o splnení opatrení prijatých na nápravu nedostatkov zistených následnou finančnou kontrolou a o odstránení príčin ich vzniku, vrátane uplatnenia právnej zodpovednosti. 

Výsledky kontroly boli v odôvodnených prípadoch odstúpené na ďalšie konanie príslušnej správe finančnej kontroly. Plnenie opatrení prijatých kontrolovanými subjektmi na nápravu nedostatkov bude predmetom následnej kontroly z úrovne ministerstva.

V roku 2008 boli vykonané vonkajšie kontroly:
             
- následná finančná kontrola hospodárenia s verejnými prostriedkami za roky 2005 – 2007 vykonaná sekciou auditu a kontroly MF SR. V zmysle prijatých opatrení bola o výsledkoch následnej finančnej kontroly a prijatých opatreniach informovaná porada vedenia ministerstva,

- kontrola plnenia úloh z uznesení vlády SR zameraná na Programové vyhlásenie vlády SR, Plán legislatívnych úloh vlády SR,  Plán práce vlády SR a funkčnosť vnútornej kontroly ministerstva, vykonaná sekciou kontroly a boja proti korupcii Úradu vlády SR,

- kontrola  vybraných projektov zameraných na aktívnu politiku trhu práce realizovaných v rámci SOP ĽZ, vykonaná  Najvyšším kontrolným úradom SR.

Na základe výsledkov týchto vonkajších kontrol prijalo ministerstvo príslušné opatrenia na nápravu nedostatkov, o plnení ktorých v zmysle záverov z vykonaných kontrol ministerstvo informovalo príslušné orgány vonkajšej kontroly.

Inštitút pre výskum práce a rodiny 

Vykonané boli vnútorné kontroly v pokladni, pričom neboli zistené nedostatky.

Centrum vzdelávania MPSVR SR

	Kontroly projektov financovaných z ESF vykonávané Riadiacim orgánom MPSVR SR nie sú ukončené.

1.8. Zhodnotenie majetkovej pozície kapitoly

Účtovná hodnota majetku v rozpočtových organizáciách je v súvahe vykázaná po korekcii v sume 11 011 945 tis. Sk, z toho neobežný majetok 4 374 087 tis. Sk a obežný majetok  6 628 805 tis. Sk. Časové rozlíšenie predstavuje sumu 9 053 tis. Sk, z toho náklady budúcich období 8 741 tis. Sk a príjmy budúcich období  312 tis. Sk. Objemovo najvýznamnejšie položky v oblasti  neobežného majetku predstavujú stavby (3 495 631 tis. Sk), z toho 2 900 247 tis. Sk stavby na ÚPSVR, pozemky (402 626 tis. Sk), samostatné hnuteľné veci a súbory hnuteľných vecí (98 722 tis. Sk), dopravné prostriedky (83 715 tis. Sk), softvér (31 415 tis. Sk) a oceniteľné práva (24 681 tis. Sk). Významnou položkou je obstaranie dlhodobého hmotného majetku (210 111 tis. Sk), z toho 200 696 tis. Sk  predstavujú rozostavané stavby úradov práce a DeD.
 
Pohľadávky rozpočtových organizácií (bez pohľadávok vedených na podsúvahových účtoch) sú vykázané v sume 5 559 810 tis. Sk, z toho dlhodobé 11 tis. Sk a krátkodobé 5 559 799 tis. Sk. Opravné položky k pohľadávkam sú vykázané v sume 3 639 613 tis. Sk.

Najväčší objem predstavujú krátkodobé pohľadávky sústavy ÚPSVR v sume 4 891 060 tis. Sk v počte 121 662. Pohľadávky spravované ústredím a úradmi práce, sociálnych vecí a rodiny tvoria predovšetkým pohľadávky z aktívnej politiky zamestnanosti, aktívnej politiky trhu práce a aktívnych opatrení trhu práce (3 977 931 tis. Sk), a to vzniknuté prevažne pred 1. 1. 2004, pohľadávky zo sociálnej oblasti (785 645 tis. Sk) a ostatné pohľadávky (12 439 tis. Sk). DeD spravovali 9 494 pohľadávok v celkovom objeme 115 045 tis. Sk, z toho najvyšší objem predstavuje výživné platené rodičmi detí na základe súdneho rozhodnutia (106 861 tis. Sk).

Pohľadávky ÚPSVR po lehote splatnosti predstavujú 98 % z celkového objemu  pohľadávok, z toho najvyšší počet pohľadávok (44 228) v objeme 1 639 540 tis. Sk je  vymáhaný formou exekučného konania, nasleduje 29 794 pohľadávok, ktorých dlžníci boli vyzvaní na zaplatenie a 9 795 pohľadávok sa vymáha dohodou o zaplatení pohľadávky  formou splátkového kalendára.     

ÚPSVR vytvorilo opravné položky k pohľadávkam v sume 3 624 322 tis. Sk, u ktorých sa opodstatnene predpokladá, že ich dlžník úplne alebo čiastočne nezaplatí, napr. u nevymožiteľných pohľadávok, u pohľadávok  vymáhaných v exekučnom konaní, v súdnom konkurznom konaní, u pohľadávok po lehote splatnosti dlhšej ako 1 rok, kde vymožiteľnosť je veľmi nízka.

Pohľadávky Odboru PJ ESF v sume 625 732 tis. Sk tvoria nezúčtované zálohové platby  prijímateľom pomoci. Pohľadávky NIP tvoria prevažne pokuty. Inšpektoráty práce ako správny orgán zabezpečujú vymáhanie právoplatne uložených pokút podľa zákona o súdnych exekútoroch a exekučnej činnosti. Pohľadávky ministerstva tvorí vyplatené náhradné výživné v zmysle zákona č. 245/2002 Z. z. o náhradnom výživnom a Fonde náhradného výživného, ktoré sa vymáha od povinných osôb (1 295 tis. Sk). Ďalšie pohľadávky sú objemovo nevýznamné.

	Záväzky rozpočtových organizácií boli vykázané v sume 11 098 990 tis. Sk, z toho rezervy 118 731 tis. Sk (ostatné krátkodobé rezervy 116 665 tis. Sk a ostatné rezervy 2 066 tis. Sk), zúčtovanie medzi subjektmi verejnej správy 10 562 050 tis. Sk (zúčtovanie odvodov príjmov RO do rozpočtu zriaďovateľa 1 326 543 tis. Sk, zúčtovanie transferov ŠR 9 235 483 tis. Sk a a zúčtovanie transferov medzi subjektmi verejnej správy 24 tis. Sk), dlhodobé záväzky 11 198 tis. Sk (záväzky zo sociálneho fondu 11 140 tis. Sk a iné záväzky 58 tis. Sk) a krátkodobé záväzky 407 011 tis. Sk. Krátkodobé záväzky pozostávajú najmä zo záväzkov voči dodávateľom (20 006 tis. Sk), zamestnancom (143 251 tis. Sk), orgánom sociálneho a zdravotného poistenia (111 474 tis. Sk), ďalej sú to iné záväzky (86 814 tis. Sk),  záväzky z nevyfakturovaných dodávok (16 725 tis. Sk) a ostatné záväzky. 

1.9. Majetkové účasti štátu v obchodných spoločnostiach 
	 
V účtovníctve ministerstva nie je v súčasnosti vedený cenný papier za Technickú inšpekciu a. s., ktorá v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov sa dňom 14. júla 2006 zápisom do obchodného registra transformovala zo štátnej príspevkovej organizácie na akciovú spoločnosť, ktorej zakladateľom je štát so 100 % majetkovou účasťou. Zavedený bude do v účtovníctve v roku 2009.

1.10. Príspevkové organizácie v pôsobnosti kapitoly

Príspevkové organizácie v pôsobnosti kapitoly MPSVR SR dosiahli celkové príjmy v sume 67 229 tis. Sk, z toho nedaňové príjmy 7 747 tis. Sk a granty a transfery 59 482 tis. Sk. Z uvedenej sumy prostriedky ŠR predstavujú 41 230 tis. Sk, z toho spolufinancovanie zo ŠR 12 726 tis. Sk, prostriedky EÚ 15 246 tis. Sk a iné zdroje 10 753 tis. Sk.

	Výdavky príspevkových organizácií boli čerpané v sume 65 077 tis. Sk, z toho bežné výdavky 64 704 tis. Sk a kapitálové výdavky 373 tis. Sk. Z uvedenej sumy prostriedky ŠR predstavujú 42 026 tis. Sk, z toho spolufinancovanie zo ŠR 13 578 tis. Sk, prostriedky EÚ 16 123 tis. Sk a iné zdroje  6 928 tis. Sk. 
(tis. Sk)
Ukazovateľ	Schválený rozpočet	Upravený rozpočet	Skutočnosť	Plnenie v %	
IVPR					
- príjmy	26 231	25 380	27 862	109,8	
- výdavky	19 866	24 093	25 034	103,9	
CV MPSVR SR					
- príjmy	20 881	19936	39367	197,5	
- výdavky	20 881	15 936	40 043	251,3	
PO spolu					
- príjmy 	47 112	45 316	67 229	148,4	
- výdavky	40 747	40 029	65 077	162,6	
	
Účtovná hodnota majetku príspevkových organizácií je v súvahe vykázaná po korekcii v sume 42 344 tis. Sk, z toho neobežný majetok 22 574 tis. Sk a obežný majetok 19 168 tis. Sk. Časové rozlíšenie predstavuje sumu 602 tis. Sk, z toho náklady budúcich období 109 tis. Sk a príjmy budúcich období  493 tis. Sk. Objemovo najvýznamnejšie položky v oblasti neobežného majetku predstavujú stavby (20 709 tis. Sk), samostatné hnuteľné veci a súbory hnuteľných vecí (1 319 tis. Sk), dopravné prostriedky (260 tis. Sk), softvér (188 tis. Sk) a pozemky (67 tis. Sk).

	Pohľadávky príspevkových organizácií boli vykázané v sume 3 557  tis. Sk. Pozostávajú z dlhodobých pohľadávok v sume 3 182 tis. Sk a krátkodobých pohľadávok v sume 375 tis. Opravné položky k pohľadávkam sú vykázané v sume 82 tis. Sk (vytvorené IVPR ku krátkodobým pohľadávkam). Dôvodom tvorby opravnej položky k pohľadávkam je neuhradená odberateľská faktúra z roku 2003, ktorej vymáhanie je zabezpečené súdnou cestou prostredníctvom právneho zástupcu.  Dlhodobé pohľadávky vykazuje len IVPR. Tvoria ich iné pohľadávky z titulu nároku úhrady nákladov dvoch projektov ESF.
	Záväzky príspevkových organizácií predstavujú 21 812 tis. Sk. Z toho sú rezervy v sume 949 tis. Sk (ostatné krátkodobé rezervy), zúčtovanie medzi subjektmi verejnej správy 18 521 tis. Sk (zúčtovanie transferov štátneho rozpočtu), dlhodobé záväzky 144 tis. Sk (záväzky zo sociálneho fondu) a krátkodobé záväzky 2 198 tis. Sk. Najväčší objem krátkodobých záväzkov predstavujú prijaté preddavky v sume 1 479 tis. Sk IVPR v súvislosti s riešením mimorozpočtového projektu. Krátkodobé záväzky ďalej pozostávajú zo záväzkov voči zamestnancom v sume 412 tis. Sk,  orgánom sociálneho a zdravotného poistenia v sume 209 tis. Sk, daňovému úradu z titulu priamych daní v sume 65 tis. Sk a dodávateľom v sume 32 tis. Sk.

Príspevkové organizácie dosiahli celkový záporný výsledok hospodárenia v sume 404 tis. Sk, z toho IVPR  záporný výsledok hospodárenia v sume 952 tis. Sk a CV MPSVR SR kladný výsledok hospodárenia v sume 548 tis. Sk.

1.11. Záver

V Návrhu záverečného účtu za rok 2008 je zdokumentovaný celoročný vývoj čerpania prostriedkov a hodnotené výsledky finančného hospodárenia kapitoly MPSVR SR. Vykonanými rozpočtovými opatreniami a hospodárnym vynakladaním rozpočtových prostriedkov sa zabezpečila realizácia rozhodujúcich úloh kapitoly v súlade so záväzkami vyplývajúcimi z právnych noriem pre oblasť sociálnej politiky a služieb zamestnanosti pri dodržaní záväzných ukazovateľov štátneho rozpočtu SR na rok 2008.

Plnenie príjmov a čerpanie rozpočtových prostriedkov bolo pravidelne hodnotené. Mesačné informácie a štvrťročné správy boli predmetom rokovania porady vedenia MPSVR SR. Predkladané boli MF SR a Najvyššiemu kontrolnému úradu SR.

2. Tabuľková časť

3. Prílohy